ئیسرائیل داوای لێبوردن له تورکیا ناکات\nپه‌یوه‌ندییه‌کانی نێوان ئیسرائیل و تورکیای هاوپه‌یمانی پێشووی موسوڵمانی، له ئاکامی ڕاپۆرتێکی نه‌ته‌وه یه‌کگرتووه‌کان له‌سه‌ر هه‌ڵمه‌ته‌که‌ی ئیسرائیل بۆ که‌ناری که‌رتی غه‌زه ئاڵۆزی تێکه‌وتووه په‌یامنێری ده‌نگی ئه‌مه‌ریکا ڕۆبه‌رت به‌رگه‌رس له ئورشه‌لیمه‌وه ئه‌م ڕاپۆرته‌ی ئاماده کردووه.\nڕۆژی هه‌ینی ئیسرائیل مخابنی له‌مه‌ڕ بڕیاری تورکیا ده‌ربڕی بۆ ده‌رکردنی باڵیۆزی ئیسرائیلی له وڵاته‌که‌ی و ڕاگرتنی په‌یوه‌ندی له‌شکری نێوان هه‌ردوو وڵات.\nتورکیا پاش ڕاپۆرتێکی نه‌ته‌وه یه‌کگرتووه‌کان زۆر توڕه‌بوو که تیایدا ده‌ڵێت ئیسرائیل هێزێکی ئێجگار زۆری به‌کار هێناوه له‌و هێرشه‌ی که پارکه‌که کردییه سه‌ر کۆمه‌ڵه که‌شتی یارمه‌تی غه‌زه که تیایدا 9 خه‌باتکاری تورک کوژران.\nله ڕاگه‌یاندنێکی ئۆفیسی سه‌رۆک وه‌زیری ئیسرائیلدا هاتووه به‌ڕێزه‌وه له په‌یوه‌ندییه‌کانی نێوان تورکیا و ئیسرائیل ده‌ڕوانرێت له ڕابوردوو و له ئێستاشدا، هه‌ر بۆیه‌شه گه‌لی ئیسرائیل هه‌وڵی دا به ئاشتیانه ئه‌م ناکۆکی و مشتومڕه چاره‌سه‌ر بکات. به‌ڵام ئیسرائیل ده‌شڵێت ئه‌و داوایه‌ی تورکیا بۆ داوا کردنی لێبوردن به جێ ناگه‌ێنێت چونکه هێزه سه‌ربازیه‌کانی ئیسرائیل وه‌ک مافێکی ڕه‌وای داکۆکی له خۆکردن هێرشیان کردبووه سه‌ر ئه‌و که‌شتییه.\nهاوکاتی ئه‌وه‌ی کرداره‌که‌ی ئیسرائیلی به جێگای قه‌بوڵ نه‌کردن له قه‌ڵه‌م دا، ئه‌و ڕاپۆرته‌ی نه‌ته‌وه یه‌کگرتووه‌کان ئاماژه‌ی به‌وه‌شدا که تورکیاش کاری نه‌کرد بۆ ڕێگاگرتن له توندوتیژییه‌که و هه‌ندێک له خه‌باتکاره تورکه‌کانیش چه‌قۆ و شیشیان به کارهێنابو بۆ هێرشکردنه سه‌ر سه‌رکرده له‌شکرییه ئیسرائیلیه‌کان.\nئیسرائیل مخابنی خۆی له‌مه‌ڕ کوژرانی ئه‌و خه‌باتکارانه ده‌ربڕی به‌ڵام ئه‌مه به‌لای تورکیاوه به‌س نه‌بوو، که له پاش هێرشه کوشنده‌که‌ی ئیسرائیل بۆ سه‌ر که‌رتی غه‌زه‌ی ژێر کۆنتڕۆلی فه‌له‌ستینیه‌کان له ساڵی 2099 وه ڕه‌خنه‌گرێکی سه‌ره‌کی ده‌وڵه‌تی جوله‌که‌یه.\nشیکه‌ره‌وه‌ی سیاسی ئیسرائیلی ڕانان گیسن وته‌بێژی پێشووی حکومه‌ت ده‌ڵێت " حکومه‌تی ئیسلامی تورکیا نایه‌وێت په‌یوه‌ندییه‌کانی له‌گه‌ڵ ئیسرائیل به‌ره‌و پێش به‌رێت"\nهه‌روه‌ها ده‌شڵێت " خۆی ئه‌وه‌ی لێره‌دا ڕوبه‌ڕووی ده‌بینه‌وه شێوازێکی نوێی شه‌ڕی دیپلۆماسییه، نه‌ک دیپلۆماسی به مانای به‌ره‌نگار بوونه‌وه به‌لام وه‌کو شێوازێکی ڕوبه‌ڕوبوه‌نه‌ی به‌رده‌وام به شێوازێکی جیا".\nپه‌یوه‌ندی له‌شکری ئیسرائیل له‌گه‌ڵ تورکیا وه‌کو تواناییه‌کی به‌هێزی ستراتیژی له‌و هه‌رێمه داده‌نرا، به‌ڵام ئێستا ئیسرائیل زیاتر ڕوبه‌ڕوی له په‌راوێزنان ده‌بێته‌وه.\nبه‌ڕێز گیسن ده‌شڵێت " خواستی تورکیا ئه‌وه‌یه پێشڕه‌وی بکات، تورکیا ئاماده‌یه هه‌ڵمه‌تی دابه‌شکردن، بایکۆت کردن و سیزای دژ به ئیسرائیل ده‌ستپێبکات".\nڕاپۆرته‌که‌ی نه‌ته‌وه یه‌کگرتووه‌کان له مه‌سه‌له‌یه‌کی سه‌ره‌کیدا داکۆکی له ئیسرائیل ده‌کات. ده‌ڵێت به‌ربه‌سته‌کانی ئیسرائیل له غه‌زه پێوانه‌یه‌کی یاسایی ئاسایشییه به مه‌به‌ستی ڕێگا گرتن له گه‌یشتنی چه‌ک بۆ ده‌ستی ملیتانه فه‌ڵه‌ستینییه‌کانی غه‌زه. تورکیا ده‌ڵێت ئه‌و به‌ربه‌ستانه نایاسایی و ناڕه‌وایه و ڕاپۆرته‌که‌ی نه‌ته‌وه یه‌کگرتووه‌کانیش به‌بێ بناغه‌و بێ بونیاد داده‌نێت.\nده‌توانن له ڕێی کلیککردنی ئه‌و فایله ده‌نگیه‌ی سه‌روه‌ی ده‌سته چه‌پ گوێبیستی ده‌قی ڕاپۆرته‌که بن که ماوه‌که‌ی 3:00 خوله‌که.


داوای بیانییان بۆ بیمەی نەخۆشی پەسەندناکرێت - Radio Sweden Kurdish - رادیۆی سوید Radyoya Swêdê | Sveriges Radio\nداوای بیانییان بۆ بیمەی نەخۆشی پەسەندناکرێت\nبڵاو کرایه‌وه torsdag 7 april 2016 kl 12.42\nپەسەندکردنی ژمارەی داواکاریی کەسانی بیانی بۆ وەرگرتنی بیمەی نەخۆشی بەراورد بە سویدییەکان کەمترە.\nڕاپۆرتێکی نوێی دەستگەی چاودێریی بیمەی کۆمەڵایەتی (Inspektionen för socialförsäkringen (ISF))دەریخستووە ئەو کەسانەی لەدایکبووی ڕۆژهەلاتی ناوەڕاست، باکوری ئەفەریقا، تورکیا و ئەفەریقان کاتێک داوای بیمەی نەخۆشی دەکەن بەراورد بە سویدییەکان داواکانیان زیاتر ڕەت دەکرێتەوە.\nبەوشێوەیە دەستگەی بیمەی گشتی (Försäkringskassan) دژ بە ڕێکارەکانی خۆی هەڵسوکەوت دەکات. ئەم جۆرە جیاکارییە دژ بە بنەماکانی مافی بیمەی نەخۆشییە کە سەرۆکایەتی پرسە کۆمەڵایەتییەکان بڕیاری لەسەر داون.\nلەو بەدواداچوونەی دەستگەی چاودێریی بیمەی کۆمەڵایەتیدا ئەو کەسانە بەروارد کراون کە هەمان جۆری نەخۆشیان هەیە بۆ نموونە فەقەراتی پشت و نەخۆشیی دەروونی. دەرکەوتووە ژمارەی ئەو کەسانەی بیانین داواکانیان بۆ وەرگرتنی بیمەی نەخۆشی کەمتر پەسەند کراوە.\nهەر لەو راپۆرتەدا هاتووە 26 لەو کەسانەی کە پێویستیان بە گرتنی ئەشیعەیە و لە کەسانی بیانین داواکەیان ڕەت دەکرێتەوە، بەرارود بە 16 کەس بۆ کەسانی سویدی.\nخەڵکی بیانی ئەوانەی کە زمانی سویدی نازانن مافی ئەوەیان هەیە کە دەستگەی بیمەی گشتی وەرگێڕێکیان بۆ تەرخان بکات، کەچی 17 کەس لەو 23 ی کەسەی داوای بیمەی نەخۆشیان کردووە پێویستیان بە وەرگێر بووە بەڵام کەسوکار و ناسیاو لەڕێی تەلەفۆنەوە قسەکانیان بۆ دەستگەی بیمە کردۆتە سویدی.\nجێی باسە ئەو ڕاپۆرتەی دەستگەی چاودێریی بیمەی کۆمەڵایەتی لە 29 هەزار داوای ڕەتکراوە و 1250 هەزار کۆڵیەوەتە و ئێستا ڕاپۆرتەکەیان دراوەتە دەستگەی بیمە و لەماوەی شەش هەفتەدا دەبێت وەڵام بدەنەوە کە چی دەکەن بۆ گۆڕینی ئەو بارودۆخە.


عادل عەبدولمەهدی: پێویستە لەنزیكترین كاتدا بودجە بنێردرێتە پەرلەمان\nعادل عەبدولمەهدی، سەرۆك وەزیرانی عێراق رایگەیاند، پێویستە پەلەبكرێت لە تەواوكردنی بودجەی گشتی عێراق و لەنزیكترین كاتدا پێشكەشی پەرلەمان بكرێت.\nئاوێنە: بەپێی بەیاننامەیەكی نوسینگەكەی، ئەمڕۆ پێنجشەممە، عادل عەبدولمەهدی سەرۆكایەتی كۆبونەوەیەكی بەرفراوانی لیژنەی ئامادەكاری بودجەی گشتی 2020ی عێراقی كردوە.\nلە كۆبونەوەكەدا سەرۆك وەزیران جەختی لە گرنگی بودجە كردۆتەوەو وتویەتی، بودجە تەنها ژمارە نییە بەڵكو هەر كەموكوڕییەك تێیدا دەبێتە مایەی دروستكردنی كەموكوڕی لە پێشكەوتنی ئابوری و تەندروستی و زانستی و كایەكانی دیكەدا.\nعادل عەبدولمەهدی جەختی كردۆتەوە كە ئەوان كاردەكەن لەسەر ئامادەكردنی بودجەیەك كە توانای ئیدارەدانی ئابوری بەشێوەیەكی زانستی دروست هەبێت و بتوانێت سەرچاوە نانەوتییەكایەكان زیاتر بكات و هەروەها لەسەر بنەمای بودجەكە دەست بە چاكسازی جدی و چارەسەری پێویست بكرێت بۆ سەرجەم كێشە داراییە هەڵپەسێردراو و كێشەدارەكان بە رۆحێكی نیشتمانی و دادپەروەرانەوە.\nبەگوێریە بەیاننامەكە لەمیانی كۆبونەوەكەدا ئەو پڕۆژە دواكەوتوانەی كە بونەتە هۆی بەهەدەردانی پارەیەكی بێشومار و بەهەدەردانی دەرفەتی كار و بەرهەمهێنانی بێكارییەكی بەرفراوان و هەروەها ئەو پڕۆژە لەكاركەوتوانەی كە دەستیان بەكاركردۆتەوە، خراونەتەڕو و تاوتوێی چەندین پرسی ئابوری و دارایی و وەبەرهێنان كراوە.\nسەرۆك وەزیران جەختی لەسەر پێویستی چاودێری و لێپچینەوەی ئەداو جێبەجێكردن و هەروەها بەردەوامی كۆبونەوەی لیژنەی بودجە كردۆتەوە بۆ پەلەكردن لە تەواوكردنی و پێشكەشكردنی بە پەرلەمان لە نزیكترین كاتدا.


1. بەهۆی ئەم سیاسەتە و فرۆشتنی سەربەخۆی نەوت، بەغدا بودجەی هەرێمی بڕی و، نەوتی فرۆشراوی هەرێم یان ڕاستتر بڵێین نەوتی بەتاڵانبراوی هەرێم قەت نەیتوانی شوێنی ئەو بەشە بودجەیەی عێراق بگرێتەوه. لەماوەی نێوان ٢٠٠٣ بۆ ٢٠١٤ بەپێی لێكۆڵینەوەیەكی (محمد عواد العتابي)(١) تەنها لەعێراقەوە (٩١،٠٧٦،٩٨٨) نەوەد و یەك ترلیۆن و هەفتاو شەش ملیار و نۆسەد و هەشتاوهەشت ملیۆن دینار، هاتوە بۆ هەرێم! هەڵبەت ئەم بەشە بودجەیەی هەرێم لە بەغدا بەردەوام ڕو لەهەڵكشان بو. هەر بۆ نمونە بەشە بودجەی ساڵی ٢٠١٣ی هەرێم (١٥،٣٣٨،٠٥٣) پانزە ترلیۆن و سێسەد و سی و هەشت ملیار و پەنجا و سێ ملیۆن دینار بو. هەر وهك دهزانرێ زۆربەی هەرەزۆری پڕۆژهكانی هەرێم هیی ئەو سەردەمە بون كە لە بەغداوە بودجە بۆ هەرێم دەهات. لە ساڵی ٢٠١٤ تا ساڵی ٢٠١٨ جگە لە سەرەتای ساڵی ٢٠١٥ هیچ بەشە بودجەیەك لە بەغداوە بۆ هەرێم نەهات. هەر لەبەر ئەمەش لەو کاتەوە هەرێم هەشت موچەی تەواو و ٣٤ پاشەکەوتی موچەی موچەخۆرانی خۆی قەرزدارە. كێ بەرپرسیارێتیی نەهاتنی دیان ملیار دۆلار لە بەشەبودجەی هەرێم لەبەغداوه، لە ئەستۆ ئەگرێ؟\n1. محمد عواد العتابي: اين أموال العراق، دراسة استقصائية احصائية مقارنة للموازنات المتعاقبة منذ عام 2003 لغاية عام 2018، ص 45.


فڕۆکە جەنگییەکانی تورکیا کوڕ و باوکێکیان لەبادینان شەهید کرد – تۆڕی میدیایی خەڵک\n2020/05/30 - 12:48 PM\nفڕۆکە جەنگییەکانی تورکیا کوڕ و باوکێکیان لە سنووریی بادینان شەهید کرد.\nپێشنیوەڕۆی ئەمڕۆ شەممە فڕۆکە جەنگییەکانی تورکیا هێرشێکی موشەکییان ئەنجامدا و بەهۆیەوە، دوو هاوڵاتی لە گوندی هتنێ، نزیک چیای کوڕەژارۆی سەر بەشاردێی شیلادزێ لە پارێزگای دهۆک شەهیدبوون.\nبەپێی زانیارییە سەرەتاییەکان، ئەو کوڕ و باوکە بەمەبەستى ڕاوکردن ڕوویان لەو ناوچەیە کردووە، بەڵام تروکیا بەبیانووی بوونی پەکەکە لەو ناوچەیە بۆردوومانی کردوون .\nئەمە لەکاتێکدایە، لەچەند ڕۆژی ڕابردوودا فڕۆکە بێ فڕۆکەوانەکانی تورکیا موشەکبارانی ئۆتۆمبێلێکیان لەناوچەى شارباژێڕ لەگوندی سەفرە کرد، کە بەهۆیەوە پێنج کەس شەهید بوون.


👁 Em babete 1,113 car bînrawe\n📊 ئاماری کێڵگە پەلەوەریەکانی مریشک لە باشوری کوردستان (2020) Amar u Rapirsî\n📅 Katî tomarkrdin May 3 2020 9:42AM\nهاوردەکردنی مریشکی بەستوو زیانی زیاتر لە حەوت ملیا [ Zortir... 👁] ✖ ✖ 0 2 ✔ 99% ✍ R.F. 3-5-2020 9:42:25\n📝 باجی هاوردەکردنی جگەرە بەڕێژەی 100% زیادکرا Bellgenamekan\n📅 Katî tomarkrdin Dec 4 2018 4:00PM\n👁 Em babete 1,098 car bînrawe\n28-11-2018 [ Zortir... 👁] ✖ ✖ 0 1 ✔ 95% ✍ H.B. 4-12-2018 16:00:39\n📝 بڕیاری وەزارەتی دارایی سەبارەت بە وانەبێژان Bellgenamekan\n📅 Katî tomarkrdin Aug 25 2020 1:02PM\nبڕیارەکەی وەزارەتی دارایی هەرێمی کوردستان ئەمڕۆ سێ [ Zortir... 👁] ✖ ✖ 0 2 ✔ 99% ✍ J.O.E. 25-8-2020 13:02:10\n📊 بەرداشی حزبەکان 200 پرۆژەی لە سلێمانی پەکخستووە (2020) Amar u Rapirsî\n📅 Katî tomarkrdin Feb 5 2020 10:00AM\nلە سنوری پارێزگای سلێمانی ماوەی چەند ساڵێکە زیاتر [ Zortir... 👁] ✖ ✖ 0 1 ✔ 99% ✍ B.J. 5-2-2020 10:00:49\n📊 بەڕێوەبەری سامانی ماسی هۆشداری دەدات لە دابیننەکردنی پەنجەماسی Amar u Rapirsî\n📅 Katî tomarkrdin Dec 9 2018 1:06PM\nبەڕێوەبەری سامانی ماسی لە وەزارەتی کشتوکاڵی هەرێمی [ Zortir... 👁] ✖ ✖ 0 2 ✔ 99% ✍ N.I. 9-12-2018 13:06:50


لەپەراوێزی پرسی چاکسازی | دەزگاى زارى کرمانجى\nپڕۆفیسۆری یاریدەدەر د.ئەبوبەکر دێوانە باڵەکی\nحکومەتی هەرێمی کوردستان بڕیاری داوە دەست بکات بەپڕۆسەی چاکسازی بەتایبەت لە لایەنی دارایی لێرەوە چەند خاڵێک دەخەینە روو.\n۱- هەمومان دەزانین ئەم حکومەتە حکومەتێکی بنکە فراوانە زۆرینەی حزبەکانی کوردستان بەشدارن، وەبەشداریش بوون لەبڕیار دان لە جێبەجێکردنی پرسی چاکسازی،کەواتە تو کەحزبەکەت بەشدارە لەحکومەت وەبەشێکیش بووە لەدەرکردنی بڕیاری چاکسازی ئەدی ئەم دژایەتیەت لەچییە،وەک ئەو پەندە کوردییەی کە دەڵێت: بانێک ودوو هەوا.\nتۆ بۆ راست گۆ نابیت لەگەڵ جەماوەرەکەت لەلایەک گلەیی دەکەیت لەحکومەت کە کەم وکوری هەیە لەلایەکیش کە حکومەت بڕیاری چاکسازی دەدات دەست بەدژایەتی کردنی دەکەیت وەلەلایەکیش جەماوەری حزبەکەت هاندەدەیت بۆ دژایەتی کردنی حکومەت کەچی لەحکومەتیش بەشداری یان بەشێک بە لەم پڕۆسەیە پێکەوە دەست بەپڕۆسەی چاکسازی بکەن یان راست گۆیانە لەحکومەت بکشێیەوە.\nئەگەر بەراوردێک بکەین لەنێوان حکومەتی هەرێم وحکومەتی عێراقی فیدراڵ کە مستەفا کازمی تازە دەست بەکار بوە وەبەبێ گەرانەوە بۆ کەس بڕیاری چاکسازی دەدات لەوانەش کەم کردنەوەی مووچەی پلە باڵاکانی دەوڵەت لە عێراقێک کە جۆرەها حزبی سیاسی جیاواز وەروتی ئاینی جیاواز وتەنانەت نەتەوەی جیاوازیشی لێیە کەچی هەموویان پشتگیری دەکەن ئەوجەدەلە سیاسیە بێ ماناییە کەچوار پارێزگای هەرێمی کوردستان هەیە لەهەموو عێراق بوونی نییە لەگەڵ ئەوەش بەشێک لەو حزب ولایەنە سیاسیانەی عێراقیش بەشدار نین لەحکومەت باشە بۆ ناکرێت ئێمەش کە زۆرینەمان کوردین وەزۆرینەشمان بەشدارین لەحکومەت بو ئێمەش پشتگیری حکومەتی خۆمان نەکەین وەدەرفەتێکی پێبدەین وەهاوکاری بین لە پرۆسەی چاکسازی.\nباشترە کێشە سیاسیەکانمان تێکەڵی حکومەت وکاری حوکمرانی نەکەین با سیاسیەکان کاری سیاسی خۆیان بکەن بەمەرجێک چیتر ئازاری دەرونی شەری نەفسیش لەگەڵ ئەم خەڵکە نەکەن وەحکومەتیش وحوکمرانان کاری حکومەتداری خۆیان بکەن وەئەگەریش کەم وکوری هەبێت پێیان بڵێین ئەمانە کەموکوریی ئێوەن وەچارەسەریش بخەینەروو نەک تەنها رەخنەگری بێ بەدیل بین.\nیەکێک لەدیارترین بانگەشەی حزبە سیاسیەکانی کوردستان لەکاتی هەڵبژاردن بەتایبەت لایەنە ئۆپۆزسیۆنەکان بریتی بوو لەچاکسازی دارایی وکارگێری بەتایبەت لە مووچەی پلە باڵاکان ونەهێشتنی دوو مووچەیی باشە ئەوە حکومەت خەریکە بەلێنەکانی ئێوە جێبەجێدەکات بۆ دژایەتی دەکەن ئەم دووفاقیە لەپای چی۰\nئەگەر باسی هاوهەڵوێستی نیشتیمانیش بکەین دەبێت هەمومان تەقبولی ئەم بارودۆخە نەخوازراوە بکەین کە روبەروی هەرێمەکەمان بویتەوە لەدابەزینی نرخی نەوت کەمی داهاتی ناوخۆیی بەهۆی پەتای کۆرۆنا و سەرەرای ئابلوقەی ئابووری کەحکومەتی فیدراڵی عێراق بەسەر هەرێمی سەپاندوە بۆیە دەبێت هەمومان هاوکار بین تا ئەم بارودۆخە تێپەر بکەین.\nخۆزگە ئەم رەخنانەو زمانی سیاسیمان روبەرووی بەغداش بکردایەوە کە ئێمە وەکو هەرێم هەموو ئامادە باشیمان پیشانداوە بۆ رێکەوتن لەگەڵ بەغدا کەچی ئەوان رۆژانە دەستی دەستیمان پێ دەکەن کەچی لەجیاتی ئەوەیە رۆژنامەنوس وسیاسیەکانمان تۆزێک قەڵەمی خۆیان لەدژی حکومەتی فیدراڵ بەکار بێخن دێن تۆمەت بۆ حکومەتی هەرێمی کوردستان درووست دەکەن خۆیان بەپارێزەری بەغدا دادەنێن بەرگری لێدەکەن.\nلەکۆتاییدا داوا لەهەمو لایەنە سیاسیەکانی کوردستان دەکەین کە لەم هەل ومەرجە نا لەبارە هاوکاری حکومەتی هەرێمی کوردستان بکەین وەپشتگیری بکەین بۆ پرۆسەی چاکسازی وەحکومی پێش وەختە نەدەین وچاوەڕێی هەنگاوەکانی حکومەت بکەین بەهیوای پاشە رۆژێکی گەش بۆ کوردستان.


رایەڵێک لەنێوان خوداناسی‌و نەتەوەپەرستی-دا\nلای ھەموان ئاشکرایە ، خوداناسی و پەیڕەوکردنی ئاین دەبێت لەپێناو خزمەتکردنی مرۆڤ و مرۆڤایەتیدا بێت . بەڵام ئەوەی بەدرێژایی مێژوو دەبینرێت لە سەدە و شوێنی جیاوازدا ، ھەتا ئەم سەردەمەش ، پێچەوانەی ئەمەیە .\nتەنھا دەرخستن و وەبیرھێنانەوەی ئەم سێ نمونەیەی خوارەوە لەسەر ئاینی (جولەکە و مەسیح و ئیسلام) بەسە بۆ ئەوەی بزانین چۆن بیروباوەڕی ئاینی و خوداناسی و دەسەڵاتدارانی ئاینی بۆ مەبەستی خزمەتکردن بە بیری نەتەوە پەرستی و دەسەڵاتی حوحمڕان و کوشتن و چەوسانەوە بەکارھێنراون .\nیەکەم ؛ بەپێی بیروباوەڕی جولەکە ، لەبنەڕەتتدا خودا بەڵێنی پێداون خاکی فەلەستینیان بداتێ و لە ئایندەشدا یارمەتیان بدات بۆ قەلاچۆکردن و وەدەرنانی ئەو خەڵکانەی لەوێ دەژین . تا بەڵێن و پەیمانەکەی بێنێتەدی لەگەڵیان . چونکە ئەوان(جولەکەکان) وەچەی ئیبراھیم پێغەمبەر و نوێنەرەکانین . چۆن ئەو نوێنەری پیرۆزی خودا بوو لەسەر زەوی و خودا بەڵێنی پێدابوو ، ئەمەش دەگوازێتەوە بۆ نەوەکانی :(ئەی ئیبراھیم ئەو خاکە دەدەمە وەچەی تۆ لە ڕوباری نیلەوە بۆ ڕوبارە گەورەکە ،ڕوباری فورات) "تەورات".\nبەلای ئەوانەوە مرۆڤ ،بەڕەھایی، ھیچ گرۆیەکی بەشەری ناگرێتەوە جگە لە جولەکە . واتە خودای تەوراتی تایبەتە بە بەنی ئیسرائیل و تەنیا بەوانەوە سەرقاڵە . بەم شێوەیەش خودا بوو بە موڵکی جولەکە نەک ھەموو ئادەمیزاد . لەبەرئەوە جولەکە وەک وەک (اممی) تەماشای ئەوانە دەکەن کە جولەکە نین . وەک ئەوەی ئەھلیەتی مرۆڤبونی ناتەواو بێت و بۆی نیە ڕۆژێک خەون بە چوونە ڕیزی ڕۆڵەکانی خودا (جولەکە)وە ببینێت . مادام لەبنەڕەتدا لە دایکێکی جولەکە لەدایک نەبووە.\nدووەم : کوشتنی (ھیباتیا) لە ساڵی ٤٥١ز ، تاکە ژنی زانای بیرکاری و فەیلەسوفی ئەو سەردەمە ، بە تۆمەتی (بێباوەڕی و جادو) . ئەمەش لەسەردەمی ئیمبراتۆر ( ثێۆدۆسی ڕۆمانی یەکەم ) ، لەلایەن مەسیحیەکانی ئەسکەندەریە کە ناویان بە ئەھلی ئیمانی ڕاست ۆ دروست (الایمان القیوم) دەرکردبوو . بەشەقامەکانی شاردا (ھیباتیا)یان ڕاکێشا و پێستیان لەلەشی داماڵی . پاش کوشتنی ھیباتیا ، جیھان کەوتە ناو تاریکیەکی تەواو ، بۆ چەند سەدەیەک ، لەدوای ئەو ناوێکی درەوشاوە لە ھیچ لقێک لە لقەکانی مەعریفە و زانستدا نابینرێت .\nسەرەڕای ئەو ھەموو زوڵم ۆ ستەمەی بەناوی خودا و ئاینەوە لەسەردەمی دەسەڵاتدارانی ئاینیی مەسیحیدا کراوە . بەتایبەت لەسەردەمی ئیمبراتۆریەتی ڕۆمانیدا ، کە خۆیان پیاوان و دەسەڵاتدارانی ئاینیان دادەنا لە (میسر و شام و یۆنان و....).یان لەدەسەڵات لایان دەبردن و دوریان دەخستنەوە ،یان خۆیان ڕایان دەکرد و ھەندێجاریش دەکوژران گەر پێچەوەنەی یاسا و دەسەڵاتی ئیمبراتۆر ڕەفتاریان بکردایە . بۆ نمونە ؛ (ئەثناسیوس) ئۆسقۆفی ئەسکەندەریە (پلەیەکی بەرزی دەسەڵاتی ئاینی مەسیحیە) ، و پاشکۆکانی ، لە کەناراوەکانی لیبیاوە تا صعیدی میسر ، فەرمانەکانی لە ھەموو کاروبارە دینی و دنیاییەکاندا لە تەواوی جیھانی مەسیحدا پەیڕەو دەکران . ئەپناسیوس لەماوەی ساڵانی دەسەڵاتیدا ٢٥٦ز و مردنیدا ، چوارجاری لەدوایەک دوورخراوەتەوە یان لە فەرمانەکانی دەستگیرکردنی ھەڵاتووە . لەلایەن ئیمبراتۆریەتە باڵاکانی ئەو سەردەمە ، کە یەکێک لەوانە (قوستەنتینۆس ئیمبراتۆر) بوو .\nسێیەم : کوشتنی (غەیلانی) ، یەکێک لە کەنارگیرەکان (معتزلە) . لەسەر دەستی خەلیفە (ھشام کوڕی عبدالملک) . غەیلان سەرپێچی ئەو بەزۆر چەسپاندنە (جەبریە) ی دەکرد کە ئومەویەکان جەختیان لەسەر دەکرد ، کەدەیانگوت گوایە ھەرچی بوەو ھەیە و لە ئایندەدا دەبێت ، فەرمان و تەقدیر و تەکبیری شاراوە و زانایانەی خودایە . بیدعەکەی غەیلان بەرپەرچی دانەوە و بە ناڕاستەوخۆ بەبێ ئەوەی بەڕونی بیدرکێنێت ڕایگەیاند ؛ (مرۆڤ سەرپشکە و لەسەر ھەڵبژاردنەکەی لێپرسینەوەی لەگەڵدا دەکرێت.....) .\n(ئیبن عەساکر) لە مێژوەکەیدا دەگێڕێتەوە و دەڵێت ؛ خەلیفە چەندساڵ لەوەپێش بەداخ بوو لە غەیلان . قیراندی بەسەریدا ؛ "دەستت درێژ کە" غەیلان دەستی درێژ کردوو خەلیفە دەستەکانی پەڕاند . ئینجا وتی ؛ "قاچت درێژ کە" قاچەکانیشی بە شمشێر پەڕاند .\nپاش چەند ڕۆژێک ، پیاوێک بەلای غەیلاندا تێپەڕی ، کە لەبەردەمی ماڵەکەیدا و لە گەڕەکە ھەژار نشینەکەی دیمەشقدا فڕێدرابوو ، مێشو مەگەز لە دەستە پەڕیوەکانی دابوو . کابرا بە گاڵتە پێکردنەوە پێیوت ؛ "غەیلان ئەمە قەزا و قەدەرە گوێ مەدەرێ". ئەویش وتی ؛ "درۆت کرد نە قەزایە و نە قەدەرە". کاتێک خەلیفە ئەوەی بیستەوە ناردی غەیلانیان لەماڵەکەی ھێنا و لەسەر دەروازەی دیمەشق لە خاچی دا . پاشان (ئیبن عەساکر) لە مێژوەکەیدا دەڵێت ؛ کابرایەک ھاتە لای (عەببادە کوڕی نوسەی) و ڕایگەیاند ؛ کە میر ھشام کوڕی عبدالملک دەست و زمان و قاچی غەیلانی بڕیوە و لە خاچی داوە ، ئەویش وتی ؛ کارێکی چاکی کردووە و دەستخۆشیانەی بۆ دەنوسێت.\nنمونەی تر زۆر و بێشومارن ، بەتایبەت لەسەردەمی حوکمڕانی خەلیفەکانی عوسمانیدا ، کە ئاین و خوداناسی و پیاوانی ئاینیان بۆ پارێزگاری لە دەسەڵات و خزمەتی بیروباوەڕی نەتەوەپەرستی و کوشتن بەکار ھێناوە و تا ئێستاش لەم ھەرێمە ی ئێمە و زۆر شوێنی تری جیھاندا ئەمە درێزەی ھەیە .\nھیوا دەکەین بونی فرە ئاینی و ئاینزایی لە جیھاندا ببنە ھۆی گەشەکردن و تۆکمە کردنی پەیوەندی نێوان نەتەوە جیاکان و ھاوکار ی و خۆشەویستی کۆمەڵایەتی و خزمەتکردنی سەرجەم مرۆڤایەتی .\nلاھووتی عەرەب و بنەوانی توندوتیژی ئاینی : (یوسف زێدان)\nتاریخ دمشق : ابن عساكر\n7 حوکمڕانەکانی ھەرێم دەتوانن پەند لە مێروولەکان وەرگرن !


عەلی حەمە ساڵح: بانكێكی هەرێم لە گۆڕینەوەی پارەی نەوتدا مانگانە 15 ملیار دیناری دەست دەكەوێت\n10/06/2021 317 جار خوێندراوه‌ته‌وه\nئەندامێكی پەرلەمانی كوردستان ئاشكرای دەكات: لە پرۆسەی گۆڕینەوەی داهاتی نەوتدا لە دۆلارەوە بۆ دینار بانكێكی هەرێم مانگانە 15 ملیار دیناری دەستدەكەوێت و دەشڵیت: ئەم پرۆسە بەمشێوە ھەم قۆرخکاریە ھەم بەفیڕۆدانی سامانی گشتیە.\nعەلی حەمەساڵح ئەندامی پەرلەمانی کوردستان بڵاویکردەوە، لەسەرەتای پرۆسەی نەوتەوە تاوەکو 2019 پارەی نەوت دەچوە بانکی کوردستانی ئەھلی و تەنیا ئەم بانکە پرۆسەی گۆڕینەوەی دۆلار بە دیناری دەکرد، نرخی 100 دۆلاری بە 117 ھەزار دینار پێدەدراو ھەندێک مانگ لە بازاڕدا بە 127 ھەزار دینار دەفرۆشراو لە ئاڵوگۆڕی 400 ملیۆن دۆلاردا، 40 ملیار دینار قازانجی دەکرد.. ھەندێک مانگ کەمتر بەپێی نرخی دۆلار دەگۆڕدرا.\nئەو پەرلەمانتارە لە پەیجی خۆی لە فەیسبوك نوسیویەتی: لە سەرەتای 2019 ئەم پرۆسە دراوە بە RT بانک ماوەیەک بە 117 ھەزار بۆ ھەر 100 دۆلارو دواتر کرایە 120 ھەزار دینار بۆ ھەر 100 دۆلارێک، ئەم بانکەش بۆ خۆی بە پێی نرخی بازاڕ دەیفرۆشت، بۆ نمونە ئەگەر 126 ھەزار دینار بێت، لە گۆڕینەوەی دۆلار بۆ دینار لە 300 ملیۆن دۆلار 18 ملیار دینار قازانجیان دەکرد.\nدەشڵێت: ئێستاش کە لەداھاتی نەوت 300 ملیۆن دۆلاری بۆ خەزیێنەی وەزارەتی داریی دەگەڕێتەوە بە 145 ھەزار دینار بەم بانکە دەدرێت و لە بازاڕیشدا ئەگەر 150 ھەزار دینار بێت قازانجی مانگانە 15 ملیار دینارە.\nباس لەوەشدەكات، سیاسەتی نەختینەیی لە دەست بانکی ناوەندییە، ئەم پرۆسە بەمشێوە ھەم قۆرخکاریە ھەم بەفیڕۆدانی سامانی گشتیە، شەش ساڵە داوای پێداچونەوە دەکەم\nبە پێویستی دەزانێت، سیستمێکی تەندروست دابندرێ بە سێ ئامانج ، ئەوانیش، یەکەم، گەڕانەوەی زۆرترین داھات بۆ خەزێنەی گشتی بەشێویەکی دادپەروەرانە، دوەم، ئەو سیستمە ھاوکاربێت لە جێگیرکردنی نرخی دراو، سێیەم، جوڵەیەیەکی ڕێکخراوی دراو دروستبکات و ھاوکاربێت بۆ جێگیربونی نرخی دۆلار


ڕەهەندەكانی پشت لێكتێگەیشتنەكانی نێوان ڕوسیا و توركیا لەسەر ئیدلب\n4962 جار خوێندراوه‌ته‌وه\nدوا ڕێككەوتنی نێوان پۆتنی سەرۆكی ڕوسیا و ئەردۆغانی سەرۆكی توركیا لەشاری سوچی تایبەت بەوەستاندنی كردە سەربازییەكانی ئیدلب ، جێگەی سەرسامی زۆرێك لەچاودیرانی پرسی سوریا بوو ، بەتایبەتیش كە ئەو ڕێككەوتنە لەدوای پێلێهەڵكێشانەكانی سوریا و هاوپەیمانییەكانییەوە هات ، بەجۆرێك باوەڕی زۆرینەی چاودیران وا بوو كە ئەو كردە سەربازییانە زۆر نزیك بوونەوە ، تایبەتریش دوای شكستهێنانی لوتكە سێینەكەی تارانی نێوان سەركردەكانی ڕوسیا و ئێران و توركیالە سەرەتاكانی سێبتێمبەردا.\nماوەی پێش ڕێككەوتنی نێوان ڕوسیا و توركیا سەبارەت بە ئیدلب ، لە زۆر ئاستی جۆراوجۆردا ، پێلێهەڵكێشانێ سوپای سووریا و هاوپەیمانەكانی بەخۆوە بینی كە دیارترین پێنوێنەكانی بریتی بوون لە :\nڕەتكردنەوەی ئاگربەستی كاتی:\nڕوسیا و ئێران لە لوتكە سێینەكەدا مكوڕبوون لەسەر ئەنجامدانی كردەی سەربازی لە ئیدلب ، لە بەرامبەریشدا ئەنقەرە داوای ئاگربەستی كاتی كرد و مۆسكۆ و تارانیش بە پاساوی پێویستی لەناوبردنی گروپە تیرۆرستییەكان و پشتیوانی حكومەتی سووریا ڕەتیان كردووە.\nشكستهێنانی كۆششە نێودەوڵەتییەكان:\nهەموو كۆشش و هەوڵە نێودەوڵەتییەكانی نێوان هێزە نێودەوڵەتی و هەرێمییەكان بۆ چارەسەری تەنگژەی ئیدلب هەرەسیان هێنا و بەدەردی كۆششە چڕوپرەكانی ڕوسی و ئەمەریكی و كۆبوونەوەكانی بەرپرسانی كۆمەڵەی حەوتیینەكەی ( ئەمەریكا ، بەریتانیا ، فەڕەنسا ، توركیا ، ئەردەن ، میسر و سعودیه) تایبەت بە سووریا چوون.\nهاوشان لەگەڵ ڕەتكردنەوەی ئاگربەست ، هێزەكانی سوپای سووریا لە دەووروبەری ئیدلب بڵاوەیان پێكرا ، ئەمە سەرباری بومبارانكردنی ئاسمانی ڕوسی و سووری چڕوپڕی گروپە تیرۆرستییەكان لەو شارەدا ، ئەمەش وایكرد وا دەركەوێت كە هێرشێكی سەربازی زووبەزوو له لایەن سووریا و هاوپەیمانەكانی لە ئارادایە.\nجەختكردنەوەی ووڵاتە یەكگرتووەكانی ئەمەر‌یكا و دەوڵەتە ڕۆژئاواییەكان سەبارەت بە ڕەتكردنەوەی هەر كردەیەكی سەربازی لە ئیدلب ، دەستیشیان كرد بە بڵاوەپێكردنی هێزە سەربازییە دەریایی و ئاسمانییەكانیان لە ڕۆژئاوای دەریای ناوەڕاست ، ئەمە جگە لە هەڕەشەی گەورەی بەرپرسانی ئەمەریكا و بەریتانیا و فەڕەنسا و ئەڵمانیا دژ بە سووریا ، بەوەی لە ڕووی سەربازییەوە دەیكەنە ئامانج بەو پاساوەی ڕژێمی سووریا ئامادەباشی كردووە بۆ بەكارهێنانی چەكی كیمیایی لە ئیدلب.\nلوتكە ڕوسی توركییەكە وەك گۆڕاوێكی تازە هاتە ناو گۆرەپانەكەوە و بووە هۆی گۆڕینێكی لەناكاو لە هەڵوێستی ڕوسیا لەهەمبەر ئیدلبدا ، ئەم لوتكەیە ڕێككەوتنێكی چەند خالی سەبارەت بە ئیدلب لێكەوتەوە و لەوانەش :\nوەستاندنی كردە سەربازییەكان:\nلەسەر ئەوە رێككەوتن كە بژاردەی سەربازی دووبارە كۆنتڕۆڵكردنی ئیدلب دوابخرێت ، ناوچەیەكی خاڵی لە چەكیش لە نێوان هێزەكانی سوپای سووریا و گروپە تیرۆرستییەكان بە قوڵایی 15 بۆ 20 كیلۆمەتر دروست بكرێت و ئەو ناوچەیەش خاڵی بكرێت لە ڕێكخراوە چەكدارەكان و جەنگاوەرەكانیشیان ببرێنە سەر سنوری توركیا. ڕووبەری ئەو ناوچە لە چەك داماڵراوەش لە نیوەی ڕووبەری ئیدلب و دەوروبەری زیاترە.\nلە مەشیاندا ئاماژە بۆ لێدوانەكەی 18 ی سێبتێمبەری"سیرگیو شیگۆ" ی وەزیری بەرگری ڕوسیا دەكرێت كە تیایدا جەختی لەوە كردووە كە ڕێككەوتن لەگەل توركیا سەبارەت بە ئیدلب ماوەیەكی زەمەنی پێ دەدرێت تا بەرواری 15 ی ئۆكتۆبەری ئایندە ، ئەمەش بۆ كێشانەوەی سەرجەم چەكە قورسەكان لە ناوچە لەچەك داماڵدراوەكه.\nبڵاوەپێكردنی هێزە هاوبەشە گەڕۆكەكان:\nهەردوو لای ڕوسی و توركی لەسەر ئەوە ڕێككەوتن كە هێزی هاوبەشی گەڕۆكیان هەبێت لە تەواوی ناوچەكانی كەمكرنەوەی پشێوی و دامەزراندنی خاڵی هاوبەشی جێگیر و گەڕۆك بۆ ڕوس و توركەكان لەسەر سنور و ناو ناوچە لە چەك داماڵدراوەكان.\nكۆنتڕۆلكردنی ڕێگا سەرەكییەكان لە لایەن ڕژێمی سووریا:\nڕێگە سەرەكیییەكانی نێوان ئیدلب لە لایەك و حەما و حەلەب و لازقیە لە لایەكی ترەوە دەكەونە ژێر كۆنتڕۆلی حكومەتی سووریاوە.\nهەڵوەشاندنی ڕێكخراوە تیرۆرستییەكان لە لایەن توركیاوە: توریكا ئەركی هەڵوەشاندنی بەرەی نوسڕەی سەر بە قاعدە دەگرێتە ئەستۆ و دەبێت دواتریش كار بۆ هەڵوەشاندنەوەی ڕێكخراوە تیرۆرستییەكانی دیكە بكات. لێرەشدا ئاماژە بۆ لێدوانەكەی مەولود چاوش ئۆگڵۆی وەزیری دەرەوەی توركیا دەكرێت كەوا بە گوێرەی ڕێككەوتننامەی نێوان مۆسكۆ و ئەنقەڕە سەبارەت بە ئیدلب ، ڕوسیا ڕێوشوێنی پێویست دەگرێتەبەر بۆ ڕێگرتن لە هێزەكانی حكومەتی سووریا بۆ چوونە ناو ناوچەی لە چەك داماڵدراو بە درێژایی هێڵەكانی نێوان ئۆپۆزسیۆنی چەكدار و هێزە حكومییەكان ، هەردوو دەزگای هەواڵگری توركیا و روسیاش سەبارەت بە چارەنووسی گروپە تیرۆرستییەكانی ئیدلب گفتوگۆدەكەن.\nدەكرێت وا لێكدانەوە بۆ دوا ڕێككەوتننامەكەی نێوان ڕوسیا و توركیای تایبەت بە ئیدلب و ڕەزامەندی لایەنە پەیوەندیدارەكانی بكرێت كەوا لایەنی كەمی بەرژەوەندی هەموو لایەنەكان دەستەبەر دەكات كە دەكرێت بەم شێوەیە وورد بكرێتەوە:\nدابینكردنی ئاسایشی بنكە سەربازییەكانی ڕوسیا: ڕوسیا زۆر دەستكەوتی لەو ڕێككەوتننامەیەوە دەستكەوت ، سەرباری دوو داشكاندنی گرنك بۆ توركیا كە یەكەمیان ڕاگرتنی كردە سەربازیەكەی ئیدلب بوو ، دووەمیشیان تێگەیشتنی ڕوسیا بۆ مەترسیداری ڕێكخراوە تیرۆرستییەكان كە بەلای توركیاوە ڕێكخراوە كوردییەكانیش دەگرێتەوە ، بەڵام لە بەرامبەردا مۆسكۆ سەركەوتنێكی گەورەی بەدەستهێنا كە ئەركی هەڵوەشاندنەوەی ڕێكخراوە تیرۆرستییەكان و داماڵینی چەكە قورسەكانیانی خستە ئەستۆی توركیا ، ئەم هەنگاوەش لە توانایدایە پشكداری بكات لە دابینكردنی ئاسایشی بنكەی حومەیمیم و بەندەری سەربازی لە تەڕتوس.\nوەپێشخستنی چارەسەری سیاسی: ووڵاتە یەكگرتووەكانی ئەمەریكا و لەسەر زاری سەرۆكی دەزگای هەواڵگرییەكەیەوە دەستخوشی لەو ڕێككەوتننامەیە كرد ، واشنتۆن فشاری زۆری كرد بۆ گەیشتن بەو ڕێككەوتنە و وەستاندنی كردە سەربازییەكان لە ئیدلب و كردنەوە دەروازەیەك بە رووی چارەسەری سیاسی بۆ ململانێی سووریا و كاراكردنی لیژنەی دەستوری و داڕشتنی دەستوریكی تازە بۆ سووریا و ئامادەكاریش بۆ قۆناغی ڕاگزەری. ئۆپۆزسیۆنی سووریا و یەكیەتی ئەوروپا و نێردەی نێونەتەوەیی بۆ تەنگژەی سووریاش دەستخۆشیان لەو ڕێككەوتنە كرد.\nخۆپاراستن لە بەیەكدادان لەگەڵ ڕۆژئاوا: ئێران دەستخۆشی لە ڕێككەوتننامەكە كرد و واش وەسفی كرد كە بەرئەنجامی دبلوماتكارییەكی بەرپرسانەیە ، هەر لەم ڕووەشەوە ئاماژە بۆ ئەوە دەكرێت كە تاران لە پێش ئەو ڕێككەوتننامەش ڕایگەیاندووە كە بەشداری لە كردە سەربازیەكەی ئیدلب ناكات ، ئەمەش دەكرێت وەك ئارەزوومەندی تاران لێكبدرێتەوە بۆ كەمكردنەوەی ئەگەرەكانی بەیەكدادان لەگەل ووڵاتە یەكگرتووەكانی ئەمەریكا و دەوڵەتە ئەوروپییەكاندا لە رێگەی بە بەدەنگەوەهاتنی بۆ هەوڵەكانیان بە ئەنجام نەدانی ئەو كرده سەربازییە و دواتریش وەبەرهێنانی تێدا بكات لە باشتركردنی پەیوەندییەكانی لەگەل ئەو دەوڵەتانەدا.\nلەقاڵبدانی ڕێكخراوە تیرۆرستییەكان: ڕژێمی سووریاش دەستخوشی لەو ڕێككەوتننامە كرد بەو پێیەی چالاكی ڕێكخراوە تیرۆرستییەكان سڕدەكات و ڕێگەش بە بە چوونە ناوەوەی هێزە دەدات كە وەك پاریزەری ئاسایش بێنەناوەوە بۆ دەستەبەركردنی جوڵەی نێوان شارە سەرەكییەكان ئیدلب و ئاسایشی شاری لازقییە كە لە لایەن ڕێكخراوە تیرۆرستییەكانەوە كرابۆ ئامانج ، ئەمە جگە لەوەی ڕێگەش به چوونە ناوەوەی ئیدارەی مەدەنی حكومەت دەدات بۆ ڕێكخستنی ژیانی ڕۆژانەی هاووڵاتییان لە ناو ئیدلب.\nپاراستنی ئەوروپا لە تیرۆر: پەیوەندییە ڕۆژئاواییەكان سەربارەت بە ئیدلب چەند ڕاستییەك دەردەخەن كە گرنگترینیان ڕەتكردنەوەی ڕۆژئاوایە بۆ قۆزتنەوەی كردە سەربازییەكەی ئیدلب بۆ بنەبڕكردنی ڕێكخراوە تیرۆرستەكان ، چونكە هەر كردەیەكی سەربازی لەوانەیە ببێتە هۆی پاڵنەرێك بۆ ئەو ڕێكخراوانە یان هەندێك لە ئەندامەكانیان كە كۆچ بكەن بۆ ئەوروپا و كردەی تیرۆرستی تێدا ئەنجام بدەن. مەترسییەكانی ئەوروپا لەو ڕێكخراوانە لە زیادبووندان و مەزندەكانیش ئاماژە بەوە دەدەن كە ژمارەی ئەندامانی ئەو ڕێكخراوە تیرۆرستییانە لە ئیدلب لە نێوان 80 بۆ 100 هەزار كەسدان ، گەورەترینیشیان ڕێكخراوی بەری ئازادكردنی شامە " نوسڕه پێشوو" ی سەر بە قاعیدیە كە لە ئیدلب و لە ناوچەكانی هێڵی بەریەكەوتن لەگەل سو‌پای سوریادا بوونیان هەیە ، هەمان ئەو سەرچاوانە جەخت لەوەش دەكەنەوە كه  نزیكەی 20 هەزار تیرۆرستی بیانی لە (ئیدلب) ن كە 2000 لە جەنگاوەرانی (ئیجور) ن واتە (پارتی توركستانی چینی) ، نزیكەی 3000 جەنگاوەریش خەڵكی كۆمارەكانی یەكیەتی سۆڤیەتی پێشوون بە تایبەتیش شیشانین ، ئەمە سەرباری بوونی توركمان و گروپە چەكدارەكانی سەر بە توركیا.\nسەرباری بەشدارینەكردنی شاندی ڕژێمی سووریا لەدوا گفتوگۆكاندا ، چ لە لەتكەی سێینەی ئاستانە یان لوتكەی دووقوڵی لە سوتشی كە ئایندەی ئیدلبی دیاریكردووە ، بەڵام ڕژێم دەستكەوتی ڕوون و بەرچاوی دەست كەوتووە و خۆشی لە بەرەنگاربوونەوەی ووڵاتە یەكگرتووەكانی ئەمەریكا و دەوڵەتە ئەوروپییەكان پاراست كە بەدوای ئەوەوە بوون گورزێكی سەربازی ئاراستەی ئامانجە سەربازییەكانی سوریا بكەن.\nئەم ڕێككەوتنە بەردەوامی بەوەشدا كە ڕوسیا زۆرینەی كارتەكانی هەژموون و فشاری ململانێی سووریای لەبن دەستدا بمێنێتەوە و مۆسكۆش لێهاتووانە وەبەرهێنانیان تێدا دەكات ، چ ئەو كارتانە‌ی پەیوەست بن بە یەكلاییكردنەوە خودی ململانێكە یان كارتی سازشكردنبن لەگەڵ هێزە هەرێمیە پەیوەندیدارەكان و بە تایبەتیش ووڵاتە یەكگرتووەكانی ئەمەر‌یكا و دەوڵەتە عەرەبییەكان.\nلە ڕوویەكی دیكەشەوە ، زۆر نیشانەی پرسیار هەن سەبارەت بە بوونی توركیا لە باكوری سووریا و بە تایبەتیش دوای ئەوەی 15 گوندی ئیدلبی داگیرد ، چاوەڕێی ئەوەش دەكرێت كە دوا ڕێككەوتننامەكەی ڕوسیا و توركیا پشكداری بكات لە هێوركردنەوەیەكی ڕێژەیی بارودۆخەكە لە نێوان توركیا و ئەمەریكادا و بە تایبەتیش كە بێ هیچ دوودڵی و گومانێك ئەنقەرە هەوڵی قۆزتنەوەی ئەو دۆخە دەدات وەك دەروازەیەك بۆ چاككردنەوەی پەیوەندییەكانی لەگەل واشنتۆن.\nهەرچی ئێرانیشە ، لە ماوەی ئایندەدا و بە شێوەیەكی بەربڵاو ، هەوڵی دابینكردنی بەرژەوەندی سەپاندنی هەژموونی خۆی دەدات لە سووریادا ، بە تایبەتیش لە دوای ئەو ڕێككەوتننامە سەربازیەی لەگەل حكومەتی سوریادا واژۆی كردووە و بە گوێرەی ڕێككەوتننامەكەش ڕێگەی پێ دەدرێت لە دوای تەنگژەكە ڕۆڵی سەربازی هەبێت لە سووریادا ، هەروەها لە ڕێگەی ڕۆڵی هەڵكشاوی كۆمپانیا ئێرانییەكانەوە بۆ قۆناغی دووبارە بنیاتنانەوە ، ڕۆلی ئابووری خۆی پەرە پێبدات.\nپوختەی قسەش ئەوەیە كە ئم یەكلاییكرنەوە قۆناغبەندییە سەركەوتوو بوو لە بەدەستهێنانی لایەنی كەمی بەرژەوەندی لایەنە ململانێكارەكان ، بەڵام سەبارەت بە هەلی سەركەوتنی بەردەوامی جێبەجێكردنی ئەو ڕێككەوتننامەیە پرسیار دەورژێنێت ، بە تایبەتیش لەوەی پەیوەستە بە گروپە تیرۆرستییەكانی باكوری سووریاوە و ئەو پەناگا جێگرەوانەی لە ئایندەدا پەنای بۆ دەبەن.


ڤیدیۆ – History Of Kurdistan\nHome / ڤیدیۆ\nتایبه‌ت به ڤیدیۆ\nبۆ یەکەم جار! دوای 20 سال ڤیدیۆیه‌كی جەلال تالەبانی بلاوده‌كریته‌وه\n2017-12-02\tڤیدیۆ, کورتە ڤیدیۆ لێدوان نووسین ناچالاککراوە لە بۆ یەکەم جار! دوای 20 سال ڤیدیۆیه‌كی جەلال تالەبانی بلاوده‌كریته‌وه\nعەلی کەریمی، وتووێژلە گەڵ جەلال تالەبانی لە 1997/2/18 سەبارەت بە ژیان و بەسەرهاتی عەبدوڵڕەحمان زەبیحی بۆ یەکەم جار! دوای دروود و ستایش بۆ رەوانی بەرزی مام جەلال، بۆ یەکەم جار دوای زیاتر لە 20 ساڵ، وتووێژی خۆم لە گەڵ بەرێزیان بڵاو دەکەمەوە، بۆ خزمەت بە هەموو هۆگران و لێکۆڵەرەوانی بەرێزی …\nڤیدیۆ:ئۆپراسیۆنی باربارۆسا بەشی سێ یەم\n2017-05-04\tدیكۆمنتاری, ڤیدیۆ لێدوان نووسین ناچالاککراوە لە ڤیدیۆ:ئۆپراسیۆنی باربارۆسا بەشی سێ یەم\nڤیدیۆ:مێژووی رۆژی جیهانی کرێکاران\n2017-05-02\tڤیدیۆ, کورتە ڤیدیۆ لێدوان نووسین ناچالاککراوە لە ڤیدیۆ:مێژووی رۆژی جیهانی کرێکاران\n2017-05-02\tدیكۆمنتاری, ڤیدیۆ لێدوان نووسین ناچالاککراوە لە ڤیدیۆ:ئۆپراسیۆنی باربارۆسا بەشی دووەم\n2017-04-26\tدیكۆمنتاری, ڤیدیۆ لێدوان نووسین ناچالاککراوە لە ڤیدیۆ:ئۆپراسیۆنی باربارۆسا بەشی یەکەم\nڤیدیۆ:ئیستەنبوڵ ئەو شوێنەی لە رابردوودا پەناگەو لە ئێستادا مۆزەخانەیە\n2017-04-25\tڤیدیۆ, کورتە ڤیدیۆ لێدوان نووسین ناچالاککراوە لە ڤیدیۆ:ئیستەنبوڵ ئەو شوێنەی لە رابردوودا پەناگەو لە ئێستادا مۆزەخانەیە\nڤیدیۆ:مێژووی پەرلەمانی عێراق و ئەو کێشانەی رووبەرووی بوەتەوە\n2017-04-24\tڤیدیۆ, کورتە ڤیدیۆ لێدوان نووسین ناچالاککراوە لە ڤیدیۆ:مێژووی پەرلەمانی عێراق و ئەو کێشانەی رووبەرووی بوەتەوە


قوباد تاڵه‌بانی: له مامۆستا برایم ئه‌حمه‌ده‌وه فێری كۆڵنه‌دان بووم\n02:10 - 08/04/2021\nقوباد تاڵه‌بانی جیگری سه‌رۆك وه‌زیرانی هه‌رێمی كوردستان له‌ساڵیادی كۆچی دوایی برایم ئه‌حمه‌د دا په‌یامێك بڵاوده‌كاته‌وه و ئاماژه بۆ ئه‌وه‌ده‌كات: مامۆستا برایم ئه‌حمه‌د بۆ من وه‌ك باوك بوو، زۆر شتی جوانی لێوه‌فێربووم.\nده‌قی په‌یامه‌كه ...\nمامۆستا برایم ئه‌حمه‌د بۆ من وه‌ك باوك بوو، فێری كردم راستگۆبم له‌گه‌ڵ خۆم و ویژدانی خۆم، به‌ر له‌خه‌ڵكی دیكه خۆم ره‌خنه له‌خۆم بگرم و به‌رامبه‌ر به ره‌خنه‌ی خه‌ڵكیش دڵكراوه بم، فێری كردم درۆ له‌گه‌ڵ خۆم نه‌كه‌م.\nلێی فێر بووم كه ساده‌یی گه‌وره‌ییه؛ گرنگ نیه له كوێی مه‌جلیسدا داده‌نیشیت. له پێشه‌وه بێت یان له دواوه. شوێنی دانیشتنت نه گه‌وره‌ت ده‌كات ئه‌گه‌ر بچووك بیت و نه بچووكیشت ده‌كات ئه‌گه‌ر گه‌وره بیت.\nلێی فێر بوم كارێك به كه‌سێك نه‌سپێرم ئه‌گه‌ر خۆم پێم بكرێت.\nفێری كردم هه‌رگیز دوور نه‌كه‌ومه‌وه له پره‌نسیپ و به‌ها و بیروباوه‌ڕه‌كانم، ته‌نانه‌ت ئه‌گه‌ر ئه‌و باوه‌ڕانه زه‌ره‌رم پێ بگه‌یه‌نن.


عیراقی ئێستا جێی ئومێدی گۆڕانکاریی گەورە نییە، لەبەر ئەو هۆکارە گشتییانە نا کە جیهان بە دەستییەوە گیریان خواردووە، بەڵکو بەهۆی ئەو قەیرانە کەڵەکەبووانە ماندووکەرانەیەوەیە کە هەموو حکومەتی عیراقی کردووە بە لاشەیەکی گەورە و ناتوانرێت بەڕێوە ببریت، بەڵام کازمی کە لە ئەنجومەنی نوێنەران بۆ ماوەیەکی کاتی و تا گەیشتنە هەڵبژاردنێکی پێشوەختە متمانەی پێدراوە، کۆشش دەکات شوێن پەنجەی خۆی دیاریی بکات، هەم بۆئەوەی لە هەڵبژاردن چانسی خۆی تاقی بکاتەوە، هەمیش تموحی هەیە بڵێن لەوانەی پێش خۆی جیاوازترە.\nگەشتە دیپلۆماسییەکانیشی دەکرێت وەک هەوڵێک لە ئاستی غەیرە ناوخۆدا دیراسە بکرێت.\nسەردانەکانی کازمی بۆ ھەریەک لە فەرەنسا و ئەڵمانیا و بریتانیا دوای سەردانەکانی دێت بۆ ئەمریکا و بەدەستھێنانی پاڵپشتی کابینە حکومییەکەی و کەمکردنەوەی ئەو گوشارە زۆرەی لە سەرێتی.\nکازمی چەند جۆرە گوشارێکی لەسەرە لەلایەن دژبەرەکانییەوە، ئەویش هێندەی ئەوان گوشاری جۆراوجۆر دەکات تا پێگەی خۆی بەهێز بکات.\nبەشێک لە گوشارەکانی بەهێزی دەرەکییەوە بەستۆتەوە، ئەمریکا بەجدی و بە ئاشکرا پشتیوانیی کازمی دەکات و یارمەتیی دەدات کە نەکەوێتە ژێر گوشاری میلیشیاکان و حزبە تەقلیدییەکان و ئەو گروپانەوە کە چاکسازیی و واقیعی ئێستا قبووڵ ناکەن.\nکازمی لەم سەردانەیدا بۆ ئەوروپا، دەیەوێت رۆڵی ئەوروپا بەتایبەتی ئەڵمانیا و فەرەنسا لە عیراق ئەکتیڤ بکاتەوە کە لەدوای کۆتاھاتنی جەنگی داعشەوە پاشەکشەی بەخۆیەوە بینیووە.\nدەیەوێت بەرنامەی کاری خۆی لە بەرەنگاربوونەوەی گەندەڵی و بەگژداچوونەوەی گروپە چەکدارەکان و گەڕاندنەوەی پێگە بۆ حکومەت و گەڕاندنەوەی ھێز و چەک تەنھا بۆ دەستی دەوڵەت، بخاتەڕوو.\nبەمەش پاڵپشتیی وڵاتان بەدەستبھێنێت تا لە عیراق سەرمایەگوزاریی بکەن و قازانج بکەن. سەردانەکەی ئێمانوئێل ماکرۆنیش بۆ عیراق لە چەند مانگی رابردوودا ھەر لەم چوارچێوەیەدا بوو. حکومەتی عیراق بە ئامادەبوونی کازمی و سەرۆک وەزیرانی فەرەنسا جاک کاستیکس، یاداشتێکی لێکتێگەیشتنی ھاوئاهەنگییان لە بوارەکانی کشتوکاڵ و گواستنەوە و پەروەردەدا ئیمزاکرد.\nجگە لەوەش پەرەپێدانی پەیوەندییەکانی هەردوو وڵات و کارکردنی پێکەوەیی لە بواری ئاسایش و ئابووریی و تەندروستی لایەنێکی دیکەی کاری پێکەوەیی و هاوکاریی نێوانیان دەبێت.\nلەم سەردانەی کازمیدا گرنگیدان بە لایەنی ئابووری بە روونی دیار بوو، ھەر لەوەی کە سەرۆکی بانکی ناوەندیی و وەزیری ئابووریی و ژمارەیەک لە گەورە ئابووریناسان ئەندامی شاندە یاوەرەکەی بوون.\nلە ئەڵمانیا باسی لە دەستپێکی ھەنگاوی دووەمی پلانەکەی کرد کە ئەویش باشکردنی کەرتی وزەیە بە ھاوئاهەنگی لەگەڵ کۆمپانیا ئەڵمانییەکان، ھەروەک چۆن داوای ھاوکاریی کرد بۆ ھەڵبژاردنێکی بێگەرد.\nلە رووی کێشە ھەرێمییەکان و فراوانبوونەوەی رۆڵی ئێران و تورکیا لە عیراق و کەمکردنەوەی دەستێوەردانەکان و هێنانە سەرخەتی یەکێتی ئەوروپا دژی ئەو سنوور شکاندنانە، کازمی چاوی لە ھاوکاریی و رۆڵی فەرەنسا و ئەڵمانیایە بۆ کەمکردنەوەی ئەو ھەژموونە بە تایبەتی کە پەیوەندیی بە ناکۆکیی نێوان تورکیا و فەرەنساوە لەسەر گرفتەکانی خۆرهەڵاتی ناوەڕاست و دەستێوەردانی تورکیا لە دوور و نزیکی ناوچەکەوە هەیە.\nناکۆکیی ئێران و ئەڵمانیا لەسەر سوریا و بەرنامە ئەتۆمییەکەش خاڵێکی دیکەیە و لەم رووەشەوە ھەوڵی راگرتنی هاوسەنگیی و کەمکردنەوەی ھەژموونی ئەو دوو وڵاتە دەدات لەسەر عیراق.\nگرنگترین ھەوڵەکانی کازمی دەرکردنی عیراقە لە لیستی خەتەرناکترین وڵات بۆ سپیکردنەوەی پارە و ھاوکاریکردنی تیرۆر کە لە مانگی ئایاری ئەمساڵەوە خراوەتە ناو ئەو لیستەوە، ئەمە لێدانێکی کەمەرشکێن بوو بۆ ئابووریی عیراق.\nسەرئەنجام دەبێت ئاماژە بۆ ئەوە بکرێت کە ھیچ لەم ھەوڵانە بەبێ ھاوکاریی و پشتگیریی ھەرێم و لایەنە سیاسییەکانی دیکەی عیراق سەرکەوتوو نابێت.\nھەموو لایەک دەبێت گەیشتبێتنە ئەو راستییەی کە کاتی ئەوە هاتووە بەرەنگاربوونەوەی گەندەڵی بە هێز و ئیرادە دەستپێبکات.\nئەو ھاوکاریی و پشتگیرییانەی ئێستا روویان لە عیراق کردووە، پێش ریفراندۆم روو لە ھەرێمی کوردستان بوون، بەڵام لەبەر تێوەگلانی ھەرێمەوە لە گەندەڵیی و بێ پلانی، پشتیوانییەکان ئێستا ھەمووی رووی لە عیراق و حکومەتەکەی کازمییە.


كورته باسێك له‌سه‌ر ئۆتیزم – ده‌روونناسی\nئا. یوسف كمال/ قوتابی ده‌روونناسی\nئۆتیزم نەخۆشییەکی ئاڵۆزی مێشکە و بەهۆی کێشە لە کۆئەندامی دەمار دەردەکەوێت واتا بریتیە لە تێكچوونی باری گەشەكردنی ئەقڵ، كە كاریگەری لەسەر مێشك دەبێت لەڕووی چالاكی كۆمەڵایەتی و پەیوەندییەكانی بە دەوروبەرەوە، لە سێ ساڵی یەکەمی تەمەنی مرۆڤدا دەرەکەوێت. تووشبووانی ئۆتیزم لە قسەكردن تێناگەن یان بەگران توانای تێگەیشتنی وشەكانیان هەیە، ناتوانن گوێ لەوانیتر بگرن و لە ئاماژەكانی جەستەی بەرامبەر بگەن، ناتوانن كۆنترۆڵی تۆنه‌كانی دەنگ و ریتمیەكەی بكەن، هەندێك جاریش وشەی كەسەكانی تر چەند بارەدەكەنەوە و بێتواناشن لەوەی بتوانن پەیوەندی بەوانیترە بكەن لەرووی كۆمەڵایەتیەوە. پزیشکان دەڵێن ئەو منداڵانەی لە قۆناخێکی سەرەتایی تووشبوونیاندا دەستنیشاندەکرێن و دەست بەچارەسەریان بکرێت، مێشکیان باشتر گەشە دەکات و لە رووی رەفتار و پەیوەندییە کۆمەڵایەتییەکان باشتردەبن.\nدەستنیشانكردنی نەخۆشی ئۆتیزم\nلەرێگای چاودێریكردنی راستەوخۆی رەفتاری ئەو منداڵانەوە دەبێت لەلایەن كەسانی پسپۆڕەوە بەتایبەتیش بەر لەتەمەنی سێ ساڵی و كۆكردنەوەی زیاتر زانیاری لەباری ئەو منداڵانە لەرێگەی دایك و باوك و كەسە نزیكەكانیانەوە. دەستنیشانكردنی نەخۆشیەكە بەسێ قۆناغدا تێدەپەڕێت پاشان بڕیاری كۆتایی دەدرێت لەوەی كە ئەو منداڵە ئۆتیزمی هەیە یان نا، ئەو قۆناغانەش بریتین لەوەی كە منداڵەكە لەلایەن پزیشكی منداڵان، پسپۆڕی مێشك، پزیشكی دەروونییەوە دەبینرێت، تا پشكنینی وردی بۆ بكرێت، بۆ دڵنیاببنەوە لەوەی كە منداڵەكە ئۆتیزمی هەیە یان نا.\nبەر لەوەی باس لە نیشانەکان بکەین دەبێت بزانین بوونی نیشانەیەک یان دوان یان سێ مانای ئەوەیە کە منالەکەمان ئۆتیزمی هەیە؟ وەک گوتمان ده‌بێت کەسانی پسپۆر و پزیشکان دەریخەن کە مناڵەکە ئۆتیزمی هەیە یاخود نا.\nبەگران تێكەڵاو بەكەسانی تر دەبێت واتا پەیوەندی کۆمەڵایەتیان زۆر لاوازە.\nوەك منداڵێكی لاڵ هەڵسوكەوت دەكات.\nحەزی بەفێربوون نییە، دژی دەوەستێتەوە، هەندێ کاتیش زوو فێر ده‌بێت.\nپێكەنین و قاقا بەبێ هۆ، یان گریانی نا ئاسایی.\nزیاد لە پێویست هەستیارن بۆ دەنگ یاخود بە پێچەوانەوە.\nحەزی بەدەست لەملان نییە.\nزۆر دووبارەکردنەوەی ڕەفتارەکان.\nهۆگربوونی بەشتەكان و یاریكردن لەگەڵ ئەو شتانەدا.\nگۆشەگیرە و حەزدەكات بەتەنیا بمێنێتەوە.\nتاکو ئێستا هۆکاری سەرەکی نەخۆشییەکە دیارنییە، بەڵام هەندێ کات هۆکارەکان ژینگەیین وە هەندێ کات بۆماوەیی، كاتێک تاکێکی منداڵی دووانە تووشی ئۆتیزم دەبێت، ئەگەری تووشبوونی منداڵەکەی دیکە 70-90% دەبێت، ئەمەش ئاشکرایدەکات کە نەخۆشییەکی بۆماوەییە و کۆمەڵێک بۆهێڵ بەرپرسن لە گواستنەوەی نەخۆشییەکە.\nهۆکاری ژینگەیی وەک تووشبوونی دایک بە نەخۆشی ڤایرۆسی و ژەهراوی بوون لەکاتی دووگیانی ئەگەری تووشبوونی کۆرپەلە بە ئۆتیزم زیاد دەکەن.\nتوێژینەوەكان سەلماندویانە باشترین چارەسەر دەستێوەردانی پێشوەختە لە پێش تەمەنی سێ ساڵی منداڵەكەوە دەبێت، کۆمەڵێک چارەسەر هەن بۆ تووشبووانی ئۆتیزم، کە زۆربەیان پەیوەستن بە چارەسەری رەفتار و گەشەی منداڵان، تاکو ئێستا دەرمانێکی تایبەت بۆ نەخۆشییەکە نەدۆزراوەتەوە، هەندێکجار منداڵان راهێنانیانی تایبەتیان پێدەکرێت، تاکو بتوانن خۆیان خواردن بخۆن و خۆیان پاکبکەنەوە، هەروەها فێری گفتوگۆکردن و چالاکی جەستەیی دەکرێن، هەروەک لە زۆر وڵات قوتابخانە و فێرگەی تایبەت هەن بۆ خوێندنی منداڵانی ئۆتیزم کە پێویستە لەلایەن ڕاهێنەران و شارەزایانی ئەو بوارەوە چاودێری بکرێن و چارەسەرەکان لای ئەوان بکرێت.\nحازم عەلی/ توێژه‌ری كۆمه‌ڵایه‌تی نه‌خۆشی ئۆتیزم نه‌خۆشیه‌كی عه‌قڵی- ده‌روونیه، وه‌ك هه‌رنه‌خۆشیه‌كی دیكه‌یه، به‌ڵام درێژخایه‌نه، په‌ره‌سه‌ندن …


نێچیرڤان بارزانی، سه‌رۆكی هه‌رێمی كوردستان له رێوڕه‌سمێكدا مه‌سرور بارزانی بۆ پێكهێنانی كابینه‌ی نوێی حكومه‌تی هه‌رێمی كوردستان راسپارد و مه‌سرور بارزانی جه‌ختی له‌سه‌ر ئه‌وه كرده‌وه "هه‌وڵ ده‌دات له‌واده‌ی خۆیدا پێكهاته‌ی كابینه‌كه‌ی بخاته به‌رده‌م په‌رله‌مانی كوردستان".\nمه‌سرور بارزانی له هه‌ژماری خۆی له فه‌یسبووك نووسیویه‌تی "هه‌وڵ ده‌ده‌ین بۆ ئەوەى هەرچی زووتر بتوانین خزمەتێکی شایستەی گەل و نیشتمانمان دەست پێبکەین، ئاواتەخوازم هەموو لایەنە پەیوەندارەکان هاوکارمان بن بۆ ئەوەی هەرچی زووتر ئەم پرۆسەیە بە ئەنجام بگەیەنین".\nئاماژه‌ی به‌وه‌ش كردووه، سوپاسگوزاریی خۆم ئاراستەی جەنابی سەرۆک بارزانی و مەکتەبی سیاسی و ئەنجوومەنی سەرکردایەتی و جەماوەری پارتی ده‌کەم بۆ دەستنیشانکردنم وەک پاڵێوڕاوی پارتی بۆ ئەم پۆستە، هەروەها سوپاس و پێزانینم ئاراستەی پەرلەمانی کوردستان، بە هەموو فراکسیۆنەکانەوە دەکەم بۆ ناوزەدکردنم و سوپاسی بەرێز سەرۆکی هەرێم دەکەم بۆ ڕاسپاردنم بۆ پێکهێنانی کابینەی نۆیەمی حکومەتی هەرێمی کوردستان.


نیزامەدین تاش (بۆتان) : ڕۆڵی یەكێتی گاریگەر بوو بۆ پارچەكانی تری كوردستان\n12 مانگ پێش ئێستا ژمارەی بینین: 480 جار\nسه‌باره‌ت به ڕۆڵی یه‌كێتی نیشتمانی كوردستان، نیزامەدین تاش (بۆتان)، سەرۆكی پارتی وڵاتپارێزی كوردستان – باكوور له میانه‌ی به‌شداریكردنی له به‌رنامه‌دا ڕاگەیاند: یەكێتی نیشتیمانی كوردستان لە مێژووی حیزبایەتی كوردستاندا جێگە و پێگەی تایبەتی خۆی هەیە و سیاسەتكردنی یەكێتی سیاسەتێكی تایبەت و ته‌واو نیشتمانیه نه‌ك بۆ باشووری كوردستان بگره بۆ هه‌ر چوار پارچه‌ی كوردستان .\nسه‌باره‌ت به ڕۆڵی سەرۆك مام جەلال نیزامەدین تاش (بۆتان)، وتیشی : مام جەلال نەك هەر بۆ باشوور، بەلكۆ بۆ هەر چوار پارچەی كوردستان رۆلێكی گاریگەری هەبوو و هەموو كات ئامادەبوو بۆ دانوستان لەگەڵ سەرجەم حیزب و لایەنە سیاسیەكان بۆ باشتركردنی بارودۆخی ناوچەكان، و ڕۆڵی یەكێتی و سەرۆك مام جەلال لە باشوری كوردستان، بە جۆرێك گاریگەر بوو كە ڕەنگدانەوەی هەبووە بۆ پارچەكانی تری كوردستان .\nسەرۆكی پارتی وڵاتپارێزی كوردستان – باكوور ئاشكرایشیكرد، كە یەكێتی لە بەشێكی عێراق و هەرێمی كوردستانیش بەو پەرلەمان و حكومەتە كە بەشدار بووە تێیدا، باشترین خزمەتگوزرای پێشكەش بە كۆمەڵانی خەڵك كردووە.\nسه‌باره‌ت به كۆنگره‌ی نوێ یه‌كێتی نیشتمانی كوردستان و په‌یوه‌ندیان له‌گه‌ڵ حزبه‌كانی تری باشووری كوردستان وتی، دامه‌زراندنی په‌یوه‌ندی یه‌كێتی و حزبه‌كانی تری له پارچه‌كانی تر كوردستان یان ئه‌و حزبانه‌ی له جیهان پیشتوانی دۆزی ڕه‌وای گه‌لی كوردیان كردووه مام جه‌لال بووه، هیوادارم سه‌كردایه‌تی نوێی یه‌كێتی به هه‌مان شێوه‌ی مام جه‌لال په‌ره به‌و په‌یوه‌ندیانه بده‌ن .


عه‌لی حه‌مه‌ساڵح: به‌سێ مه‌رج حكومه‌تی هه‌رێم ده‌توانێت به‌بێ لێبڕین موچه دابینبكات – شکۆی کوردستان\nدەستپێک/کوردستانی/عه‌لی حه‌مه‌ساڵح: به‌سێ مه‌رج حكومه‌تی هه‌رێم ده‌توانێت به‌بێ لێبڕین موچه دابینبكات\nعه‌لی حه‌مه‌ساڵح: به‌سێ مه‌رج حكومه‌تی هه‌رێم ده‌توانێت به‌بێ لێبڕین موچه دابینبكات\nئه‌ندامێكی فراكسیۆنی گۆڕان له په‌رله‌مانی كوردستان، ژماره‌یه‌ك مه‌رج دیاریده‌كات و رایده‌گه‌یه‌نێت، به‌و مه‌رجانه حكومه‌تی هه‌رێمی كوردستان ده‌توانێت موچه‌ی فه‌رمانبه‌ران به‌بێ لێبڕین دابه‌شبكات و بڕێك پاره‌شی به‌مه‌به‌ستی دابینكردنی خه‌رجیه‌كان بۆ ده‌مێنێته‌وه.\nعه‌لی حه‌مه‌ساڵح، په‌رله‌مانتاری كوردستان، له هه‌ژماری تایبه‌ت خۆی له‌تۆڕی كۆمه‌ڵایه‌تی فه‌یسبوك بڵاویكرده‌وه، هه‌رێمی كوردستان ڕۆژانه نزیكه‌ی 464.000 (چوارسه‌د و شه‌ست و چوار هه‌زار) به‌رمیل به‌رهه‌م ده‌هێنێت، ئه‌و داهاته‌شی ده‌درێته وه‌زاره‌تی دارایی بۆ موچه 225.000.000 (دوسه‌د و بیست و پێنج ملیۆن) دۆلاره، به‌مه‌ش له هه‌ر به‌رمیلێك 16.16 ( شازده دۆلار و شازده سه‌نت ده‌مێنێته‌وه)، به هه‌مو پێوه‌ر و لێكدانه‌وه‌كان ئه‌م بڕه زۆر كه‌مه، هۆكاره‌كه‌شی بۆ گه‌نده‌ڵی و گرێبه‌سته خراپه‌كان ده‌گه‌ڕێته‌وه.\nراشیگه‌یاند، نزیكه‌ی 12 (دوازده) دۆلار كه‌متر له نرخی برێنت نه‌وته‌كه فرۆشرا، ئه‌مه‌ش داشكاندنێكی ئێجگار زۆره، تاوه‌كو ئێستا میكانیزمی فرۆشتنی نه‌وتی هه‌رێمی كوردستان ناڕونه و پێویستی به پێداچونه‌وه‌یه، جگه له‌وه‌ش كرێی بۆری، ساڵی 2019 بۆ هه‌ر به‌رمیلێك 8 (هه‌شت) دۆلار زیاتر بوه و ساڵی 2020 به‌هۆی دابه‌زینی نرخی نه‌وت بۆ 6 (شه‌ش) دۆلار كه‌میكرد، ئه‌مه‌ش بڕێكی ئێجگار زۆره\nعه‌لی حه‌مه‌ساڵح باسی له‌وه‌شكرد، شایسته‌ی دارایی و قازانجی كۆمپانیا نه‌وتیه‌كان، به‌هۆی گرێبه‌ستی خراپ و گه‌نده‌ڵی و گرانی و قۆرخكاری له خزمه‌تگوزاری بۆ كۆمپانیا نه‌وتیه‌كان و سكویرتی كێڵگه نه‌وتیه‌كان و سیستمی موچه‌ی كۆمپانیاكان، كه كۆی ئه‌م خه‌رجیانه له داهاتی نه‌وت وه‌رده‌گیرێته‌وه، وایكردوه ئه‌و پاره‌ی ده‌درێته كۆمپانیاكان زۆر له‌و داهاته زیاتر بێت كه بۆ خه‌زێنه‌ی گشتیه، هه‌روه‌ها كارنه‌كردن له پیشه‌سازی نه‌وت، كه له ڕوی دارایی و ژینگه‌و سیاسیه‌وه هه‌رێمی كوردستان قازانجی ده‌كرد.\nئه‌و په‌رله‌مانتاره‌ی كوردستان راشیگه‌یاند، پێداچونه‌وه بۆ هه‌مو قۆناغه‌كانی نه‌وت له به‌رهه‌م بۆ فرۆشتن، باشترین بژارده‌یه به‌دڵنیایه‌وه، هه‌رێم ده‌توانێت موچه‌ی خۆی دابینبكات به‌بێ لێبڕین، به‌م مه‌رجانه، “له به‌رمیلێك نه‌وت 30 (سی) دۆلار بمێنێته‌وه زیاتر له 605 ملیار دینار ده‌كات، خاڵه سنوریه‌كان كۆنتڕۆڵ بكرێت و پێداچونه‌وه به كاری كۆمپانیاكان بكرێت داهاتی ده‌گاته 250 ملیار دینار”\nعه‌لی حه‌مه‌ساڵح له‌درێژه‌ی لێدوانه‌كه‌یدا باسی له‌وه‌شكرد، ئێستا داهاتی باج نزیكه 85 ملیار دیناره‌و چاكسازیه‌كی باشی تێدابكرێت ده‌گاته 150 ملیار دینار، واته به‌و سێ ڕێگایه، داهات 100 ملیار دیناری زیاتره له‌و پاره‌ی بۆ موچه پێویسته، ئه‌مه جگه له داهاتی رسومات كه بڕێكی باشه بۆ خه‌رجی به‌كاربردن به‌كاربێت، یاسای چاكسازیش وه‌ك خۆی جێبه‌جێبكرێت بڕی پاره‌ی پێویست بۆ موچه‌ش كه‌م ده‌بێته‌وه..\nئه‌وه‌شی خسته‌ڕو، جگه له توانای دابینكردنی موچه‌و خه‌رجی به‌كاربردن نزیكه‌ی 150 ملیار دینار بۆ پرۆژه له‌به‌رده‌ست ده‌بێت و به پێدانی موچه‌و ده‌ستپێكردنه‌وه‌ی پرۆژه ئه‌م داهاتانه‌ش زیاتر ده‌بێت، بۆیه ڕێككه‌وتن له‌گه‌ڵ عێراق له‌مكاته‌دا بژاره‌ده‌یه‌كی دروسته، به‌ڵام چاره‌سه‌ر بۆ ئاینده چاكسازیه له ناوخۆی كوردستان.\n[:ckb]فەرماندەی هێزەكانی پێشمەرگەی شەنگال لەبارەی كاریگەرییەكانی هێرشی توركیا بۆسەر شەنگال هۆشداری دەدات[:]\n[:ckb]ئەمریکا هاوکاریەکانی بۆ لیوایەکی پێشمەرگە راگرت[:]


عیماد عەلی : رۆشنبیرانی عەرەب و قەیرانەکانی کوردستان . – WTARIKURD\nدیارە ئەو کارە نابەجێانە و دژ بە مرۆڤایەتیەی لە باکووری کوردستان لەسەر دەستی دەسەڵاتی تورکیا روودەدات لە لایەک و ، ئەم قەیرانە ئابووریە سەختە و وەزعی نالەباری هەرێمی کوردستان لە لایەکی ترەوە ، قسەی زۆر هەڵدەگرێت . بەڵام لێرەدا تەنها با لە هەڵوێست و روانینی رۆشنبیرانی عەرەب بە گشتی و عیراقیەکان بە تایبەتی لەم بارەوە بدوێین .\nپێشتر رۆژ نەبوو باس لە وەزعی کوردستان و وردە پێشکەوتنەکانی و هەندێک دەستکەوتی کاتی نەکەن ، گوایە بە پارەی نەوتی بەسرە و شارەکانی خواروو هاتۆتە دی و ، بە منەت لەسەر ئێمەیان حساب دەکرد و بۆ جارێکیش باسیان لە دەیان ساڵ نەوتی بەتاڵان براوی کوردستانیان نەکرد ، هەر جارەو داوای برینی بودجە و چاوخشاندنەوەیان بە مامەڵە کردن لەگەڵ هەرێمدا دەکرد ، تاوەکو جەنابی مالکی بودجەکەی بری و ئەوانیش متقیان لێبرا . ئەو هەموو قسەو مامەڵانە هەروا بە ئاسانی ناتوانین هەڵیسەنگێنین و بیخوێنینەوە ئەگەر دوور لە رەگەزپەرستی مێژوو عەقڵیەتی عەرەبمان لەبەر چاو نەبێت کە چون تەماشای خەڵکی تر دەکەن . لە لایەکی ترەوە هەر جارێک کە لە بازگەیەک بۆ پشکنین و خۆ پاراستنی هەرێم لە ناهتنە ناوەوەی تیرۆرستان یەک تۆز پرسیاریان لێ بکرایە هەزار بۆڵەبۆڵ و رەخنەیان دەگرت و ، وەک ئەوەی خاوەن ماڵمان دەرکردبێت باسیان لێوە دەکرد و ، ئێستا لە هەر شوێن و جێگەیەک بن خۆیان بە میر ناگۆرنەوە . ئەگەر ئێمە ئەم دەسەڵاتە گەندەڵە نەبێت ئێستا خاوەنی سەرجەم بنەما سەرەکیەکانی جاردانی سەربەخۆیی خۆمان دەبوین ، بەڵام نەزانی و گەندەڵی و خودپەرستی و بنەماڵە و حزبپەرتسی دەیان ساڵ بەرەو دوای بردین .\nهەر ئەوانەی تادوێنی لەژێردەستی ئەواندا دەمانناڵاند و لە کاتێکیشدا کە لێیان قەوما هەرێمی کوردستان باوەشی بۆ گرتنەوە ، یەڵام بە خۆیان وەک دوومەزهەب بەم شێوەیە پێشوازیان لەیەک نەگرت و پردی بزێبز شایەتی ئەو مامەڵە نا بەجێیەی نێوان ئەو مەزهەبانەیە بەرامبەر یەکتر و ، تا ئێستاش بەغدا بە ئازادی رێگەی پێ نەداون برۆنە ژوورەوە . کەچی لەم هەموو قات و قری و نەهامەتی و قەیران و تەنگژەیەی هەرێمی کوردستاندا سەرەرای ئەوەی هۆکارەکەی زیاتر ناوەکیە لەوەی دەرەکی بێت لەم قۆناغەدا ، بەڵام یەک کەس لەو بەناو رۆشنبیرانەی خواروو بە دڵسۆزیەوە باسی لە چۆنێتی رزگار بونی کورد لەم قۆناغەی نەکردووە ، بەڵکو زۆر بە پشودرێژیەوە فەرمان و کردەوەکانی مالکیان بە ئاساییەوە خوێندەوە و لەباری مرۆڤایەتیەوە هیچ حسابێکیان بۆ گەلی کوردستان نەکرد .\nلە لایەکی ترەوە لە ئاستی ناوچەکەدا ، وا بە رۆژی رووناک دەبینین رژێمی تورکیا چ کردەوەیەک بە سەر میلەتەکەمان لە باکووری کوردستاندا دێنێت و چۆن رەفتار دەکات کەچی لە ئاستی عیراق بە فەرمی و نافەرمی ، بە تاییبەتی لە لایەن رۆشنبیرانە هەر هیچ نەبێت تاکە هەڵوێستێکی شەرەفمەندانەمان لە جێی خۆیدا لەمەر ئەم مەسەلەیەمان نەبینی و ، کەس بە دێرێکی رووتیش باسی ناکات . ئەوەی زیاتر دەخوێنرێتەوە لەبارە نەتەوەیی و مەزهەبیەکەدا باسی دەکەن نەک وەک مەسەلەیکی مرۆڤایەتی و سیاسی . بۆیەلێرەدا بە پێویست دەزانرێت کە بزانین ، کە سروستی هەر نەتەوەیەک بەندە بە مێژوو و باری کۆمەڵایەتی و بیرکردنەوە و ناخی خودی نەتەوەکەوە و بە ئاسانی لە پەرگیری و خودپەرتسی رزگاریان نابێتبە نایبەتی ئەمانەی کە لە مێژوودا کردەوەی چەپەڵ نیە دەستیان بۆ نەبردبێت . بەڵام لێرەدا و بەتایبەتی لەم ناوچەیەدا و لە لایەن نەتەوە سەردەستەکانی ئەم وڵاتانەی کە ئێمە بەسرەیاندا دابەش کراوین ، ئەوەی دەیبینین پێشکەوتنەکانی زانین لەباری ئینسانیەوە هیچ کاریگەریەکی ئەوتۆی لەسەر ئەم برادەرانە نەبووە و ، بۆ تاقە رووداوێکی مرۆڤایەتیش بێت ، کەس گوێی لەمانە نەبوو هەڵوێستی مەردانەیان لەمەر کێشەکانی گەلی کورد لە ناوخۆ و دەرەوەی عیراق هەبێت .\nبۆیە زۆر پێویستە کە ئێمەش لە روانین و مامەڵەی خۆماندا وردبینەوە و ، هەڵوێستەکانمان لەئاست قۆناغەکەدا بێت و ، لە بەرژەوەندی خۆماندا بێت زیاتر لەوەی وەک سۆز مامەڵە لەگەڵ پرسەکاندا بکەین و ، هەمیشە خۆمان بە برا بچوک نەزانین . تاوەکو ئەم میلەتانەش وەک سەرجەم میلەتانی پێشکەوتو پرسی میلەتانی تر بخوێننەوە و رەفتاری لەگەڵدا بکەن و هەڵوێستی لەمەر وەربگرن نەک وەک ئێستا بە پێی پشتخانی مێژوویی و رۆشنبیری و فکری و فەلسەفی خۆیان .\nدکتۆر جەبار قادر : ڕووسیا و کورد ـ دوو سەدە لە پشتگوێخستن / بەشی چوارەم و کۆتایی .


👁 ئەم بابەتە 58,266 جار بینراوە\nنێچیرڤان بارزانی پێشتر سەرۆکی حکوومەتی هەرێمی کورد [ زۆرتر... 👁] ✖ ✖ 54 145 ✔ 99% ✍ هـ.ب. 11/10/2008 5:24:08 PM\n... [ زۆرتر... 👁] ✖ ✖ 0 159 ✔ 82% ✍ هـ.ب. 1/10/2011 2:28:48 PM


عەشایرەكان كوژراویان هەیە\nداعش بەستراتیژێكی نوێوە پەلاماری سەڵاحەدین دەدات\n3281 جار خوێندراوه‌ته‌وه\nلەپەلاماری دوو مانگی رابردووی داعشدا بۆ سەر سەڵاحەدین، بەدەیان كەسی سەر بەعەشیرەتەكان كوژارن‌و رفێنران، ئەمەش بووەوە بابەتێكی گەرمی میدیایی.\nرێكخراوەكە ستراتیژێكی نوێی پەیڕەو كردووە‌و تێیدا لە ڕێی كردەوەی سەربازییەوە فۆكەسی خستووەتە سەر بەتاڵكردنی ناوچەیەكی بەرفراوانی پارێزگاكە لە دانیشتووانەكەی لەوانەی كە لایەنگری نین یاخود هاوكاری دەزگا ئەمنییەكانی حكومەت دەكەن، بەمەش شوێنی خۆحەشاردان‌و مەشقكردن‌و نەخشەدانانی ئاسان بۆ پەلامارەكانی مسۆگەر دەكات لەو ناوچانەوە كە بەباشی شارەزایانە‌و ئۆپراسیۆنە سەربازییەكانی پێشوو تێیدا نەیانتوانی لەناوی ببەن.\nئەو ناوچانەی رێكخراوەكە هەوڵی چۆڵكردن‌و كۆنترۆڵكردنیان دەدات بە مۆڵگەی پێشو‌و حەشارگەی گرنگ‌و گۆڕەپانی مەشقكردن‌و هەڵاتن‌و خۆڕێكخستنەوەی رێكخروی قاعیدەی پێشوو دادەنرێن كە دواتر داعش لەكاتی كۆنترۆڵكردنی پارێزگا عێراقییەكان لە ناوەڕاستی ساڵی 2014 بەكاری هێنان.\nدیارترین ئەو ناوچانەش شاخەكانی حەمرین‌و باشووری خۆرهەڵاتی سامەڕان كە درێژدەبنەوە بۆ سنووری هەردوو پارێزگای دیالەو كەركوك لەگەڵ ناوچەكانی خۆرئاوای قەزای شەرگات (120 كم لە باكووری تكریت)و خۆرهەڵاتی قەزای خورماتوو (94 كم لە باكووری خۆرهەڵاتی تكریت).\nئەحمەد كەریم سەرۆكی ئەنجومەنی پارێزگای سەڵاحەدین بە "نیقاش"ی وت: "رەوشی ئەمنی ناجێگیرە‌و دڵنیاكەرەوە نییە‌و هەڵكشانێكی بەرچاو لە رەوتی پەلامارەكانی داعش لە خۆرهەڵات‌و خۆرئاوای پارێزگای سەڵاحەدیندا لەئارادایە، پێشبینی دەكەین ژمارەیان بەسەدان كەس بێت، ئێستا رێكخراوەكە كات‌و شوێنی پەلامارەكان دیاری دەكات كە بەزۆریش بریتین لە بارەگای ئەمنی یان رێگای ستراتیژی یاخود بەئامانجگرتنی عەشایرەكانی سەر بە حكومەت‌و رژێم".\nئەحمەد كەریم هۆكارەكانی ئەو خراپبوونەی رەوشی ئەمنی دەگێڕێتەوە بۆ "فرەیی فەرماندە ئەمنییەكان لە پارێزگاكە‌و لاوازی پشتگیری حكومەتی ناوەندی بۆ هێزە خۆجێییەكان یاخود پێشكەشكردنی خزمەتگوزاری‌و ئاوەدانكردنەوەی شارە ئازادكراوەكان، هەروەك بواری هەواڵگری‌و پاڵپشتی ئاسمانی بە فڕۆكەی دیدەوانی‌و كۆپتەریش لاوازە".\nئەو شێوازانەی رێكخراوەكە لە زنجیرە پەلامارە نوێیەكانیدا بەكاریان دەهێنیت پشتدەبەستن بە پەلاماردانی شوانكارەی بێ چەك‌و رفاندن‌و كوشتن‌و سوتاندنی كێڵگەی دانەوێڵە‌و دەستبەسەرداگرتنی مەڕوماڵات‌و پاشان تەقاندنەوەی خانوو بەتۆمەتی ئەندامێتی یان یارمەتیدانی حەشدی شەعبی.\nلە بواری سەربازیدا رێكخراوەكە پشت بە چاندنی بۆمب دەبەستێت وەك تەڵەیەك بۆ راكێشانی دەورییە ئەمنییەكان‌و راونانیان بۆ نێو بۆسەی دیكە‌و بۆمبی وێرانكەرتر كە پێشتر ئامادە كراون، شێوازێكی دیكەشی بریتییە لە دانانی بازگەی وەهمی لەسەر رێگا گرنگەكان لە درەنگانی شەودا یاخود لە بەرەبەیاندا، وەك ئەوەی لەسەر رێگای كەركوك – بەغدا روویدا كاتێك چەندین رێبوار‌و شۆفێری بارهەڵگر‌و ئەندامی هێزە ئەمنییەكان رفێندران‌و كوژران.\nشێخ عەلی سائیر عوبەیدی بەرپرسی حەشدی عەشایری ناوچەكانی باشووری خۆرهەڵاتی سامەڕا كە پێكدادانی نیمچە رۆژانە لەگەڵ ئەندامانی داعشی بەخۆوە دەبینن‌و بەدەیان كەسی مەدەنی‌و چەكداری عەشایریان تێدا بوونەتە قوربانی، لە دیدێكی تاكەكەسییەوە كێشەكەی شیكردەوە‌و بە "نیقاش"ی وت: "(150 – 200) ئەندامی داعش لەو ناوچانەدا جێگیربوون كە لەنێوان هەردوو پارێزگای سەڵاحەدین‌و دیالەدا درێژبوونەتەوە‌و شێوازی بەتاڵكردنی ناوچەكان لە دانیشتووانەكەیان بەكاردەهێنن لەڕێی هەڕەشەلێكردن‌و پاشان دەستبەسەرداگرتنی موڵك‌و ماڵیان‌و ئەگەر ئەوەش سوودی نەبوو، ئەوا رفاندن‌و پاشان لەناوبردن بەكاردەهێنن بە پاساوی ئامادەكراو كە عەشایرەكان بە پشتیوانیكردنی حكومەت تۆمەتباردەكەن".\nعەشایرەكانی نیشتەجێی ئەو ناوچانەش زۆربەیان پشت بە بەخێوكردنی مەڕوماڵات‌و كشتوكاڵ دەبەستن بەتایبەتیش عەشیرەتی شەممەر كە لەماوەی دوو مانگی رابردوودا لەسەر دەستی داعش زیاتر لە پەنجا كەسیان لێ كوژراوە‌و رفێندراوە.\nسەعد شەممەری كە دانیشتووی خۆرئاوای شاری سامەڕایە، چیرۆكی رفاندنی حەوت خزمی لەلایەن رێكخراوەكەو دواتر كوشتنیان بۆ "نیقاش" گێڕایەوە‌و وتی: "پاشنیوەڕۆی رۆژێك هێزێكی پێكهاتوو لە چوار ئۆتۆمبێل كە هاوشێوەی هێزەكانی حەشدی شەعبی بوون هەڵیانكوتایە سەر گوندەكەمان كە ناوی مالحەیە‌و هەر كە گەیشتنە ناو گوندەكە دەركەوت كە داعشن، بەڵام ئەو كاتە كار لەكار ترازابوو".\nهەروەها دەڵێت: "توانیان گوندەكە كۆنترۆڵ بكەن‌و دەستیان كرد بە بانگكردنی گەنجانی گوندەكە بەپێی ئەو لیستانەی پێیان بوو، حەوت پیاویان برد‌و بە كەسوكاریان وتن چەند پرسیارێكیان لێدەكەن‌و دەگەڕێنەوە، بەڵام بۆ بەیانی رۆژی دواتر لە چۆڵەوانییەكدا دۆزرانەوە لەنزیك گوندەكە دەست‌و چاویان بەستبوونەوە‌و چەند گوللەیەكیان بە سەرو سنگیانەوە نابو‌ون‌و كوشتبویانن".\nشێخ نەواف حەسان سەرۆكی ئەنجومەنی شێخانی عەشیرەتی شەممەر لە سەڵاحەدین بە "نیقاش"ی وت: "رەوشی ئەمنی لە ناوچەكانی بادیە لە سەڵاحەدین‌و باشووری خۆرهەڵاتی موسڵ‌و دەوروبەری دیالە‌و كەركوك لە خراپبوونی بەردەوامدایە‌و رێكخراوەكە خۆی رێكخستووەتەوە‌و دەستی بە پەلاماردانی هۆزەكەم كردووەتەوە كە زیاتر 200 كەسیان لێ بووەتە قوربانی".\nوتیشی: "مەترسییەكان راستەقینە‌و نزیكن‌و ئەگەر بارودۆخ بەم شێوەیە بەبێ چارەسەرێكی راستەقینە بمێنێتەوە، چەند شارێك دەكەون‌و رێگا گرنگەكانیش دەكەونە دەستی تیرۆریستانی داعش، چارەسەركردنی ئەو بارەش بە دوو رێگا دەبێت، یان هێزی حكومی ناوچەكان بگرێتە دەست یاخود عەشایرەكان پڕچەك بكرێن‌و پێداویستیان بۆ دابین بكرێت لەژێر چەترێكی رەسمی حكومیدا كە بیانپارێزێت لە لێپرسینەوە‌و مافەكانیشیان بپارێزێت".\nسەدان خێزانی كۆچەری‌و جووتیار ناوچەكانیان لە خۆرئاوا‌و خۆرهەڵاتی سامەرا بەجێهێشتووە‌و لە شاردا نیشتەجێبوون پاش ئەوەی پەلاماردانیان بووە شتێكی نیمچە رۆژانە، هەروەك حكومەتی خۆجێییش لەماوەی ئەمساڵدا تەقاندنەوە‌و سووتاندنی زیاتر لە 230 خانو‌و چوار خوێندنگە‌و دوو بنكەی تەندروستی لەلایەن ئەندامانی داعشەوە تۆمار كردووە.\nسەرەڕای دڵنیاییدانی بەرپرسانی ئەمنی سەڵاحەدین سەبارەت بەوەی رەوشی ئەمنی كۆنترۆڵكراوە‌و دزەكردنەكان لەناوچە چۆڵ‌و دوورەدەستەكان‌و دوور لە ناوەندی شارەكانە، بەڵام ئەوە لە واقیعدا رەنگدانەوەی نییە‌و ژمارەی گەشتیاران لەسەر رێگاكانی بەغدا- كەركوك‌و تكریت – كەركوك‌و تكریت - خورماتوو بەشێوەیەكی مەترسیدار كەمبووەتەوە.


عەلی بەلو: كوردستان دكارە ببە بەدیلێ ئیرانێ – ىەرگەه – Bergeh\nعەلی بەلو: كوردستان دكارە ببە بەدیلێ ئیرانێ\nBergeh Kurdistan On 11/05/2019 / Flash, سیاسی\nڕه‌وشا عیراقێ د کریزا ئیران و ئه‌مریکایێ دا\nعەلی بەلو پەرلامەنتەر و سەرۆكێ كومسیونا نەفت و گازی یێ بەرێ ل پارلامەنتۆیا عیراقێ ژ مالپەرا (بەرگەھ) را دبێژە كو، پشتی داگیرکرنا عیراقێ ژ لایێ ئه‌مه‌ریکایێ ڤه ل نیسانا 2003 ێ بۆ ئه‌گرا زالبوونا پارتیێن شیعە یێن ته‌رفدارێن ئیرانێ ل به‌غدایێ. ئه‌مریکا هه‌ولدا ئه‌ڤێ ده‌ستهه‌لاتێ کێم بکە، لێ په‌یدابوونا رێخستنا قاعیده ل ده‌ڤه‌رێن سنه نشین و دژاتیا وان به‌رامبه‌ر ئه‌مریکا یێ، ئه‌و هه‌وول ھاتن پاش ئێخستن و ھەتا پاشی ئەمریكایێ ل سەر دەما ئوباما و نوری مالكیێ د سالا 2011 ێ دا رێكەفتنا سراتیژی ئیمزا كر و لەشكەرێ ئەمریكایێ خوە ژ عیراقێ ڤەكێشا:\n– ئیرانێ مفا ژ وێ ڤالاھیێ دیت و ب یەکجاری كۆنترۆلا عیراقێ کر و ھەتا ده‌ستێ خوە خستە ناڤ وه‌لاتێن دن یێن عه‌ره‌بان دا ژی، وه‌کۆ سوریا، لوبنان، یه‌مه‌ن، به‌حره‌ین و هه‌تا سعودیێ ژی. لێ بەلێ پشتی دونالد ترامپ ده‌ستهه‌لات وه‌رگرت ل واشنگتون ، بالانس هاته گۆھرین. ئه‌مریکا ل 9 ێ گۆلانا 2018 ێ ژ په‌یمانا نه‌وه‌وی ڤه‌كشیا و چه‌ند قووناخێن ئه‌مبارگۆیێ ل سه‌ر ئیرانێ سه‌پاندن.\nعیراق دێ چاوا بكاربە ئەمریكا و ئیرانێ رازی بكە و د ھەمان دەمێ دا ئەمریكا دێ چاوا بكاربە عیراقێ نەچار بكە كە پێگیریێ ب ئابلوقەیا ل سەر ئیرانێ بكە، عەلی بەلو دبێژە:\n– ئه‌ڤرۆ عیراق د ڕه‌وشه‌کا خراب دایه، هه‌ول ددە “ داری د نیڤێرێ بگرە” ژ لایه‌کی ڤه ئه‌ماریکا ب ڤێ چه‌ندێ نه‌رازیه ، ژ لایێ دی ڤه هێزێن شیعە یێن چه‌کدار د ناڤ ڕێزێن “ حه‌شدا شەعبی” دا وه‌کۆ به‌در، حزبولاھ، عه‌سائیب ئه‌هلولـحه‌ق، ئه‌ل نوجه‌با و هتد ژ عیراقێ ڕازی نابن، هه‌ر چه‌نده هنده‌ک ژ ڤان هێزا د لیستا تەرۆرا ئه‌مریکایێ دا نه، وه‌کۆ حزبولاھا عیراقێ و ئه‌لنوجبا\nئه‌گه‌ر عیراق تەرەفێ ئیرانێ بگرە، ئه‌مریکا دێ وه‌کۆ ئیرانێ ڕفتارێ دگه‌ل بکە، وه‌کۆ ڕاگرتنا هاریکاریێن ئابۆری و هلگرتنا پاراستنا داره‌ییا عیراقێ ل جیهانێ. ب ڤێچه‌ندێ عیراق هلدوه‌شێت.\nئه‌گه‌ر ته‌ره‌فداریا ئه‌مریکایێ بکە، ئه‌و هێزێن ئالیگرێن ئیرانێ پرانیا ده‌نگان د ناڤ پەرلەمەنتۆیا عیراقێ دا ھەیە  دێ حوکومه‌تێ هلوه‌شینن و عادل عەبدومه‌هدی لابدن. ژ به‌ر هندێ ڕژێما عیراقێ د ناڤبه‌را “ نال و بزمارێ دا یه\nپشتی ئەمبارگویا ئەمریكایی لئ سەر ئیرانێ، قۆناخا دوویێ، كەتیە وارێ پراكتیكێ دا، یەكسەر وەزیرێ دەرڤە یێ تركیێ سەردانا ھەولێرێ كر و دگەل بەرپرسێن ھەرێما كوردستانێ جڤیا، ما گەلۆ كوردستان دكارە ببە بەدیلێ ئیرانێ د وارێ دابینكرنا نەفتێ و ئەنەرژیێ دا، پارلامانتەرێ بەرێ و سەرۆكێ كۆمسیۆنا نەفت و گازێ ل پارلامەنتۆیا عیراقێ دبێژە:\n– سه‌ردانا مایک پۆمپۆ، وەزیرێ دەرڤە یێ ئەمریكایێ یا نه‌به‌روه‌خت و ژ نشکاڤه بۆ به‌غدایێ د 7 ێ گۆلانێ 2019 ێ دا، د ده‌ما ده‌ستپێکرنا قووناخا دویێ یا ئه‌مبارگۆیێ ل سه‌ر عیراقێ ژ به‌ر چه‌ند ئه‌گه‌را بۆ یه:\n۱- نابە عیراق وزه‌یێ/ئەنەرژیێ ژ ئیرانێ بکرە و هاریکاریا ده‌راڤی د گه‌ل بکە.\n2- نه‌هێلانا ده‌ستێوه‌ردانا ئیرانێ د کاروبارێن عیراقێ دا\n3- دڤێ عیراق به‌رژه‌وه‌ندییێن ئه‌مریکایێ و هاوه‌لاتییێن وێ ل ناڤ خاکا خوه ژ ته‌ره‌فدارێن ئیرانێ و ئیرانیان بپارێزە\n4- دڤێ عیراق د ڕێکا کوردستانێ ڕا پترۆلێ ژ بۆ تورکیایێ دابین بکە.\nسه‌باره‌ت ب خالا چارێ، ب بۆچۆنا من ، پترۆلا کوردستانێ د گه‌ل هنده‌ک یا که‌رکووکێ ب ئاسانی دکارن هه‌می پێویستییێن تورکیا ژ نه‌فتێ دابین بکن . چوونکه تورکیا ته‌نها پێوستی ڕۆژانه ب نێزیک 700 ھەزار به‌رمیل نه‌فت هه‌یه، نها نێزیک 230 هه‌زار به‌رمیل نەفتێ ڕۆژانه ژ ئیرانێ دكرە.\nکوردستان ڕۆژانه نێزیکی 450 هه‌زار به‌رمیل پترۆل هنارده‌یی تورکیا دکە و عیراق ژی نها 100 هه‌زار به‌رمیل ب ڕێکا کوردستانێ ڕەوانه دکە، و عیراق دکارە زێده بکە هه‌تا 300 هه‌زار به‌رمیل په‌ترۆل و ب ڕێکا کوردستانێ بو تركیا هنارده بکە و ب ڤێ چه‌ندێ کوردستان دبە به‌دیلێ ئیرانێ .\nژ به‌ر ڤێ چه‌ندێ وه‌زیرێ ده‌رڤه یێ تورکیا سه‌ردانا هه‌ولێرێ کر و د بن ئالایا کوردستانێ دا بۆ جارا یه‌کێ پشتی رەفەرەندومێ د 2017.09.25 دا دگەل مەزنە بەرپرسێن ھەرێما كوردستانێ جڤیا .\nکوردستان جیهه‌کی مه‌زنه هه‌یه ل سەر نەخشەیا وزه‌یا جیهانێ دا و نێزیكی 45 ملیار به‌رمیل پترۆل وه‌کۆ ئیحتیات هه‌یه ، هه‌ر وه‌سا ٦ ترلیۆن مه‌ترێ سێجا گاز هه‌یه.


وه‌رگێران؛ هونه‌ره یان حونه‌ر! - قەڵەم\nزۆر ده‌رباره‌ی وه‌رگێڕان نووسراوه‌و ده‌نووسرێت و رۆژانه به شێوازی جیاواز پراکتیزه ده‌کرێت. مۆرکی که‌سێتی وه‌رگێڕیش دیاره به‌سه‌ر وه‌رگێرانه‌کانه‌وه. نامه‌وێت منیش لێره‌دا به تیۆره جۆراوجۆره‌کانی وه‌رگێراندا بڕۆمه‌وه‌و بابه‌ته‌که‌م بۆ ئه‌وه ته‌رخان بکه‌م. هێنده به‌سه بگوترێت بزاوتی وه‌رگێڕانی کوالیتی باشی نێو هه‌ر نه‌ته‌وه‌یه‌ك، به‌ره‌و هوشیاریی و رۆشنگه‌رایی میلله‌ت ئاراسته ده‌کات.\nزۆر داخم خوارد کاتێك چۆڕاوگه‌ی موعاناته‌کانی کوردانی تاراوگه‌نشین و رۆشنبیری دانسقه (ئه‌حمه‌دی مه‌لا) که خۆی له زانکۆی ئیسپانی: université de Castilla la Mancha Ciudad Real وانه ده‌ڵێته‌وه، بچێت نه‌ك په‌ڕتوکێکی وه‌رگێردراو بۆ سه‌ر زمانی کوردی وه‌ربگێڕێته‌وه‌و وزه‌کانی له شتی دووباره‌دا سه‌رف بکات، به‌ڵکو بێت له فه‌ره‌نسییه‌وه ته‌رجه‌مه‌ی بکات و له کاتێکدا نووسه‌ره‌که‌ی به زمانی ئیسپانی نووسیویه‌تی، که ئه‌ویش رۆمانی گابریل گارسیا مارکیز 1927-2014 (سه‌د ساڵ له گۆشه‌گیری) یه، که کۆی گشتی 30 ملیۆن دانه‌ی لێ چاپکراوه‌و وه‌رگێڕدراوه‌ته سه‌ر 30 زمان. له که‌س ناشاردرێته‌وه وه‌رگێڕان له زمانی یه‌که‌مه‌وه به‌های جیاوازی خۆی هه‌یه، خۆ کاک ئه‌حمه‌د ئیسپانی ده‌زانێت، به‌س بۆ نه‌یکرد، نازانم!\nئه‌مه له لایه‌ك، له لایه‌کی تر بۆ ئه‌وه‌ی نه‌که‌وینه هه‌ڵه‌وه، بۆچی ده‌بێت چاولێکه‌ریی وه‌رگێڕانی فارسی ئه‌م رۆمانه بکه‌ینه سه‌رمه‌شقی خۆمان نه‌ك نوسخه ئه‌سڵیه‌که له ناونیشانی ئه‌م رۆمانه‌دا؟\nناونیشانی ئه‌م رۆمانه به زمانی ئیسپانی به‌م جۆره‌یه: Cien años de soledad\nهه‌روه‌ها به زمانی ئینگلیزیش هه‌ر سه‌د ساڵ له گۆشه‌گیرییه، نه‌ك ته‌نهایی:\nبه عه‌ره‌بیش (مئه عام من العزلة) نه‌ك: مئة عام من الوحدة!\nکه‌چی له زمانی فارسی و ته‌رجه‌مه کوردیه‌که‌ی پێش کاک ئه‌حمه‌د کراوه، به‌م جۆره‌یه: صد سال تنهایی\nکه ئه‌مه‌ش داده‌نرێت به هه‌ڵه ته‌رجه‌مه کردن، چونکه جیاوازیی زۆره له نێوان ته‌نهایی و گۆشه‌گیریدا، ته‌نهایی بۆ تاکه که‌سێکه‌و گۆشه‌گیریی بۆ ده‌سته جه‌مع و تاکه که‌سیش ده‌گونجێت و دروسته.\nته‌نهایی له زمانی ئینگلیزیدا پێ ده‌گوترێ: Loneliness- lone·li·ness/ˈlōnlēnəs\nمن ئه‌م نموونه‌یه‌م وه‌ك ژماردن نه‌هێنایه‌وه، هێنده‌ی وه‌ك حاڵه‌تێك باسم کردو ده‌یخه‌مه به‌رچاوی هه‌موو وه‌رگێڕه‌کان تا وردتر بن له ئه‌مانه‌تی وه‌رگێرانداو هه‌موو بزانین کارێکی سه‌رپێی و ئاسان نییه، وه‌ك زۆرێك لێی تێگه‌شتوون.


خشتە و كاتی یارییەكانی ئەمرۆی یانە پاڵەوانەكانی ئەوروپا بزانە سەرۆكی فیفا تووشی كۆرۆنابوو بۆ سەلماندنی هێزی خۆی لە ئەوروپا, ئەمرۆ مان یونایتد رووبەرووی لایپزیگ دەبێتەوە پێكهاتەی یاری ئەمرۆی بەرشلۆنە و یوڤینتۆس ئاشكراكرا ئەنجامی یارییەكانی دوێنێی چامپیۆنس لیگ بزانە\nعوسمان کاروانی 02/12/2019 - 09:57 وتار\nگۆڕانكاری زەرورەتێكی ژیانە چونكە گەردون خۆی هەمیشە لە گۆڕاندایە و ئێمەش پیویستە بەرەو باشتر هەنگاو بنێین و بگۆڕێین تا بتوانین گەشەی زیاتر بەڕوح و فكر و عەقڵمان بدەین .\nدەبێت لە ناخی خۆمانەوە دەست پێ بكەین ، ئەگەر چی وازهێنان لە هەندێ بیركردنەوە وئیدارەدانی كاروبارەكانمان كە لە ڕابردوودا لەسەری ڕاهاتووین سەخت و دژوارە ،بەڵام ئەگەر ئیرادە و هیممەت و پشوو درێژی و كۆڵنەدان وخۆڕاگریمان هەبێت هیچ شتێك لە ژیاندا زەحمەت نیە ، دەبێت مرۆڤەكان هەمیشە لە هەوڵدابن بۆ ئەوەی بگەن بە باشتر تازۆرترین خزمەت بەچوار دەوریان پێشكەش بكەن .\nخوداش دەفەرموێت (إِنَّ اللّهَ لَا يُغَيِّرُ مَا بِقَوْمٍ حَتَّي يُغَيِّرُواْ مَا بِأَنْفُسِهِمْ) .\nناو بە ناو بیركردنەوە لە خۆمان و بژاركردنی ڕەفتار و بیركردنەوە سلبیەكان لە ژیاندا بۆ هەر تاكێكمان زەرورەتە چونكە نابێت كەس ئەوەندە لە خۆی ڕازی بێت و وابزانێت هەموو شتێ دەزانێ و پێویستی بە بەخۆداچوونەوە و بژاركردنی كردار و ڕەفتارە سلبیەكانی نەماوە .\nلەگەڵ ڕۆیشتنی تەمەن و دەوڵەمەندبوونمان لەڕووی فكرییەوە و زیادكردنی ئەزموونمان پێویستە بەرهەم و دەسكەوتەكانیشمان زیاد بكات ، ئەگەروانەبوو دەبێ بە خۆماندا بچینەوە و تەقیمێكی وردی خۆمان بكەین و هۆكارەكان دیاری بكەین و لە پاڵیشیدا نەخشە ڕێگای سەركەوتن دابنێین بۆ خۆمان .\nچونكە گەرهەر لەسەر هەنگاوەكانی ڕابردوومان بڕۆین و وا بزانین كە ئەمە ڕێگە ڕاستەكەیە لەهەمان كاتدا بەتاقیكردنەوە بۆمان دەركەوتووە ماندوبوون و بەخشینی وزەكانمان یەكسان نیە بە دەستكەوتەكانمان بەهەدەردانی ووزە تواناكانە بۆیەدەبێت بەربەستەكانی بەردەم گۆڕانكاری ژیانمان بە بەرنامە و پلانێكی ورد تێك بشكێنین بۆ ئەوەی باشتر گەورەبین وگەشە بكەین تا باشتر خزمەت بە خۆشمان و چواردەورەكەشمان بكەین .\nهیچ كەسێك نیە پێویستی بە نوێبوونەوە نەبێت چونكە ئەگەر جەستە لە گەشە بوەستێت خۆ ناكرێت گەشەی فكر و عەقڵ بوەستێت كەئێمەش بەهۆی پێشكەوتنی خێرایی ژیانەوە دەبێ بەردەوام میكانیزمی كاركردن نوێ بكەینەوەو لەگەڵ گەشەی ژیان و پێشكەوتنی جیهان میكانیزمەكانی ئێمەش بەرەو پێش بڕوات و گەشەبكات تابەشێوازە نوێكان ڕووبەڕوی كردنەوەی گرێ كوێرەكانی ژیان بین.\nبەڵام پێویستە هەر نوێبوونەوەیەكیش كەدەكرێت بەهەر جۆرێك بێت دەبێت ڕاستەقینە و بەرهەمدار بێت نەك ڕۆتینی و وەهمی و كاتی .\nبۆیە وەك تاك پێویستە هەمیشە لە گەشە و نوێبوونەوەدا بین ، چونكە تەنانەت ئاو ئەگەر لە شوێنی خۆی بوەستێت و سەرچاوەكانی گەشە نەكەن و لەبەری نەڕوات و ئاوی نوێی نەیەتە ناو ڕەنگ و بۆن و تامی تێك دەچێت .\nكەواتە وەك تاك پێویستمان بە نوێبوونەوەیە چونكە گەر تاكەكانی هەر نیشتمانێ لەگەشە و نوێبوونەوەدابوون ئەوە هەمیشە ئەو نیشتمانە گەشە و كەش وهەوای ئارامە و ژیان تیایدا شەرەفەمەندانەیە وپێكەوە ژیانیش لە لوتكەدا دەبێت .\nخشتە و كاتی یارییەكانی ئەمرۆی یانە پاڵەوانەكانی ئەوروپا بزانە\nسەرۆكی فیفا تووشی كۆرۆنابوو\nبۆ سەلماندنی هێزی خۆی لە ئەوروپا, ئەمرۆ مان یونایتد رووبەرووی لایپزیگ دەبێتەوە\nپێكهاتەی یاری ئەمرۆی بەرشلۆنە و یوڤینتۆس ئاشكراكرا


ئەدلب دوا قڵاو دوا پێگەی تیرۆریستان لە سوریا\nشاری ئەدلب ناوەندی پارێزگای ئەدلبە کە دەکەوێتە باکووری سوریاو باشووری ڕۆژئاوای شاری حەلەب تەنھا ٦٠کم دوورە لێوەی و بە شاری سەوز ناسراوە بەھۆی زۆر ی و چڕی داری زەیتوونەکانیەوە و دانیشتتوانەکەی لە عەرەبی سوونەو کوردو تورکمان و دورزی پێکھاتوون کە ژمارەی ھەموویان بە گوێرەی ئاماری ساڵی ٢٠١٠ بریتیە لە ١٦٤.٩٨٣ کەس . بەڵام ئێستا نزیکەی ٣ ملیۆن کەسی تێدایە بەھۆی ئەو بارودۆخەی ھاتۆتە ئاراوە ھەرچەندە ئەمە خەمڵاندنە و ئاماری ورد لە بەردەستدا نیە .\nبۆ ھەموو ئەوانەی ئاگاداری دۆخی سوریان و چاودێری بارودۆخی شەڕی حەوت ساڵەی ڕابردووی ئەو وڵاتەن ئاشکرایە کە ھەموو ڕێککەوتن و سازش و سات و سەودای نێوان وڵاتانی تێوەگلاو بە قەیرانی سوریا ھەر لە ڕووسیاو ئەمریکاو ئێران و تورکیا و عەرەبستانی سعودیە و قەتەرو ئەوروپیەکان و نەتەوەیەکگرتووەکانیش ھەر لە کۆبوونەوەکانی جنێف و ئەستانە و دامەزراندنی ناوچەکانی کەمکردنەوەی گرژیو ئالۆزی ھەموو تاقمو گروھە چەکدارە تیرۆریستەکان بە ھەموو باڵەکانیەوە لە کۆتاییدا بە پاس دەگوێزرانەوە بۆ ئەدلب .\nبەڵێ ئێستا ئەدلب دوا قڵاو دوا پێگەی قایمی ھەموو ئەو تاقمانەیە ھەر لە میانڕەو ەوکانەوە تاوەکو تاقم و گروھە توندڕەوەکان کە دەستیان سوورە بە خوێنی خەڵکی سڤیل و بێتاوانی ئەو وڵاتە ھەرلە کوردو عەرەب و تورکمان و ھەموو کەمینە و ئتنیکەکانی تریش .\nتاوانێکی تری ئەم تاقم و گروھە توند ئاژووانە جگە لە کوشتن و بڕین و ڕفاندن و تاڵان ....تد , ئەوەبوو کە سواری شەپۆلەکانی شۆِرشی گەلانی سوریابوون کە ساڵی ٢٠١١ و لە گەڵ سەرھەڵدانی بەھاری عەرەبی دا دەستیپێکرد بە ھیوای کۆتایی ھێنان بە ڕژێمی کۆماری پشتاوپشتی بنەماڵەی ئەسەدو جۆرێک لە دیموکراسی و دادپەروەری و ژیانێکی شایستە بە مرۆڤ دابین بکەن بەڵام ئەم گروھانە ڕێڕەوی شۆڕشەکەیان گۆڕی بۆ شەڕی ناوخۆو ململانێیەکی چەکداری ناڕەوا کە نیوەی خەڵکی ئەو وڵاتە ئاوارەو دەربەدەر ی وڵاتانی دراوسێ و تەنانەت ئەوروپاش بوون .\nخەڵکی سوریا نەک ئازاد نەبوون و ھیچ دەستکەوتێکیان وەدەست نەکەوت لەو شۆڕشە بەڵکو دۆخێکیان خوڵقاند کە خەڵک خۆزگە بە ڕژێمەکەی ئەسەد بخوازێت و ھەموو وڵاتانیش بە سیاسەتی خۆیاندا بچنەوەو تەنانەت کۆمەک و ھاریکاریەکانیان بڕی لە ھێزە ڕاستەقینەکانی ئۆپۆزەسیۆن .\nلە ئێستاشدا کە ھێزەکانی حکومەتی سوریا بە ھاوکاری و پشتیوانی ڕوسیاو ئێران کە بەشی ھەرەزۆری خاکی سوریایان لەو تاقم و گروھە تیرۆریستیانە پاک کردۆتەوە و تەنھا پارێزگای ئەدلب ماوە بە دەستیانەولەگەڵ ھەندێ ناوچەی کەمی پارێزگاکانی حەماو حەلەب بۆیە واچاوەڕوان دەکرێت لە ماوەی داھاتوودا جەنگی یەکلاکەرەوەو کۆتایی لەوناوچەدا دەست پێ بکات و کۆتایی بە دوا پێگەو قڵای ئەو تیرۆریستانە بھێنرێت کەبەشی زۆریان نەک ھەر خەڵکی سوریا نین بەڵکو ئەو تیرۆریستانەن کە لە زۆر شوێنی جیھانەو ھاتوون بۆ جیھاد کە خەڵکی ئەفغانی و فلیپینی وبیبابانی گەورەیئەفریقیا و تورکمانستان و گەلێک شوێنی تریشن .\nبەڵی ئیتر ڕوون و ئاشکرایە دوای لێدوانی کاربەدەستانی ڕوسیاو سوریا کە ھێرشی کۆتایی و یەکلاکەرەوە بۆ سەر ئەدلب نزیک بووەتەوە دوای شکستھێنانی ھەوڵەکانی تورکیاو ئەردۆگان بە تایبەتی لە دوای کۆبوونەوەی لووتکەی سێ قۆڵی تاران بۆ دوورخستنەوەو ڕوونەدانی ئەو ھیرشە کە ڕوسیاو سوریا زۆر سوورن لە سەرئەنجامدانی و زۆر بە پێویستی دەزانن بۆ سەرکەوتن بە سەر ھەموو ئەو تاقمە توند ئاژۆو تاوانبارانەدا و کۆتایی پێھێنانیان .\nلە کۆتاییدا چاوی ھەموو جیھان ومیدیاکان و چاودێرانی سیاسی و بەئاگایان لە جمووجووڵی تاقمە توند ئاژۆکان لە سەر چەکدارە بیانیەکانە لە سوریا ئەوانە ی لە ھەموو کون و قوژبنێکی جیھانەوە ھاتبوون بۆ سوریا بەتایبەتی زۆرێکیان پێناس و ڕەگەزنامەی وڵاتانی ئەوروپییان ھەیە بە تایبەتی فەرنسی کە ھەر لە سەرەتاوە باسی بوونی ٩٠٠ کەسی بەڕەگەزفەرەنسی زیاتر دەکرا لە ڕیزەکانیاندا ئێستا کە ھیچ دەروازەیە کیان لەبەردەمدا نەماوە مەگەر تورکیا بتوانێت دەربازیان بکات یان دەبێت تا دوا ھەناسەو دوا فیشەک شەڕی مان و نەمان بکەن .\nبۆیە ئێستا ڕایەکی وا سەری ھەڵداوە کە وازیان لێنەھێنن و تا بە تەواوی لە گۆڕەپانی شەڕدا حسابی کۆتایی یان لە گەڵدا یەکلایی دەکرێتەوە .


دوو هەیئەتی ڕێبەریی کۆمەڵە و حیزبی دێموکڕاتی کوردستان کۆبوونەوە\nدوو هەیئەتی رێبەڕیی حیزبی دێموکڕاتی کوردستان و کۆمەڵە، رێکخراوی کوردستانیی حیزبی کمۆنیستی ئێران لە سکرتاریای حیزبی دێموکڕات کۆبوونەوە.\nباسی سەرەکیی ئەو کۆبوونەوەیە ئەوە بوو کە چی بکرێ خەبات و تێکۆشان لە ڕۆژهەڵاتی کوردستان بەتینتر بێ و پرسی کورد لە هاوکێشە سیاسییەکانی ئێران‌دا ببێتە فاکتەر و بەڕۆژەڤ بکرێ.\nڕۆژی پێنجشەممە، 26ی ڕەشەممە هەیئەتێکی کۆمەڵە، ڕێکخراوی کوردستانیی حیزبی کمۆنیستی ئێران بە سەرپەرستیی سەید ئیبراهیم عەلیزادە، دەبیر ئەوەڵی کۆمەڵە سەردانی سکرتاریای حیزبی دێموکڕاتی کوردستانی کرد و لەلایەن هەیئەتێکی ڕێبەریی حیزبەوە بە سەرپەرستیی مستەفا مەولوودی، سکرتێری گشتیی حیزبەوە پێشوازیی لێکرا.\nلەو دیدار و کۆبوونەوەیەدا کۆمەڵە بابەتێکی سیاسیی پێوەندیدار بە پرسی کورد لە ئێران و ناوچە وەک، ڕەوشی خەبات و تێکۆشانی سیاسی لە کوردستانی ئێران، پرسی هەڵبژاردنەکانی سەرۆک کۆماری و شووڕاکانی شار و لادێ لە ئێران لە ساڵی دادێ، گوتار و سیاسەتی کابینەی نوێی ئەمریکا و کاریگەریی لەسەر سیاسەت و ڕەفتاری کۆماری ئیسلامی، پرسی پێوەندیی هێزە سیاسییەکانی ڕۆژهەڵاتی کوردستان، شەڕی داعش و باسی ئاڵۆزییەکانی ئەم دواییانە لە هەرێمی کوردستان لە نێوان هێزە کوردییەکان‌دا تەوەری سەرەکیی ئەو باسانە بوون کە لەو کۆبوونەوەیەدا هاتنە بەرباس و ئاڵوگۆری بیروڕایان لەسەر کرا.\nهەیئەتی کۆمەڵە لە پێوەندی لەگەڵ باسە ڕۆژەڤەکانی ئێستای ئێران‌دا ڕای وابوو کە حاشا لە بوونی ناکۆکیی زۆر لە نێو حاکمییەتی کۆماری ئیسلامی‌دا ناکرێ، بەڵام ئەوەی تا ئێستا بەدی کراوە ئەوە بووە کە ئەو ململانێ‌یانە نەک بە قازانجی خەڵک نەشکاوەتەوە، بەڵکوو هەر بە سەر خەباتی خەڵکی ئێرانی داداوە.\nهەیئەتی کۆمەڵە هەر لەو پێوەندییەدا ڕای وابوو دەکرێ ناکۆکی‌یەکانی نێوا حاکمییەت بە قازانجی بزووتنەوەی کورد کەلکی لێ وەربگیردرێ، بەڵام بۆ ئەوە هەم دەبێ کورد خۆی لە نێوخۆیدا بەهێز بێ؛ هەم ئەوەی کە هەتا سپای پاسداران دەستێوەردانی سیاسەت بکا و بەهێز و یەکدەست بێ ئەو دەرفەت و بەستێنە بە زەحمەت دەست دەدا.\nلە پێوەندی لەگەڵ سیاسەتی نوێی ئەمریکا و ئەگەری ڕوودانی کۆمەڵێک گۆڕانکاری لە ناوچە بەهۆی ئەو سیاسەتە، هەیئەتی کۆمەڵە لەسەر ئەو باوەڕە بوو کە ئەگەرچی کورد دەبێ خۆی بۆ قۆستنەوەی هەر هەلێکی ڕەخساو بۆ گوڕوتین بەخشین بە خەباتەکەی ئامادە کردبێ و هێز و توانای خۆی بۆ ڕێکخستنێ، بەڵام بەو حاڵەش توند و تیژی نواندنەکانی تڕامپ و کابینەکەی لە دژی ئێران ناکرێ هەمووی هەر دەرفەت بێ، بگرە دەکرێ دژە دەرفەتیش بێ، بە تایبەت ئەوەی کە بوونی کۆماری ئیسلامی زەرەر و زیانێکی زۆری بۆ ئەمریکا نەبوە و بگرە لە سۆنگەی سەرەڕۆییەکانی کۆماری ئیسلامی قازانجی زۆری کردوە.\nهەر لە چوارچێوەی ئەو باسەدا هەیئەتی ڕێبەریی حیزبی دێموکڕات پێی وابوو کە ناکرێ گرینگی فشاری دەرەکی لەسەر گۆڕانکارییەکان لە نێوخۆی وڵاتدا لەبەرچاو نەگیردرێ، هەر بۆیەش بۆ قازانجی زیاتری پرسی کورد لە شوێنکاری ئەو گۆڕانکارییانە و بۆ دەربازبوون لە دۆخی ئارایی ئێستا پێویستە کورد بیر لە دروستکردنی دێفاکتۆی مەیدانی بکاتەوە و هەلومەرج و بەستێن بۆ ئەو دۆخە خۆش بکا.\nهەیئەتی خانەخوێ لەسەر ئەو باوەڕە بوو کە سیاسەتی تڕامپ بەرەو ئەوە دەڕوا کە پاشەکشە بە سەرەڕۆییەکانی ئێران لە ناوچەدا بکا، ئەوەس ئەگەری کۆمەڵێک گۆڕانکاری لە نێوخۆی ئێران‌دا زیاتر و بەهێزتر دەکا و هاوکات کۆمەڵێک دەرفەت و هەڕەشەش دەخاتە بەردەم پرسی کورد کە پێویستە هێزە کوردییەکان بە یەکیەتیی گوتار و کردەوە لە ئێستاوە خۆیانی بۆ ئامادە بکەن.\nپرسی بە جەماوەری‌کردنی خەبات و پەرەپێدان بە ناڕەزایەتییەکان لە نێوخۆی وڵات تەوەرێکی دیکەی باسەکانی ئەو کۆبوونەوەیە بوو کە لەودا لایەنی حیزبی دێموکڕاتی کوردستان بە خوێندنەوەیەک بۆ دەرکەوتەکانی خەباتی مەدەنی لە ماوەی رابردوودا پێی وابوو کە، کار و چالاکی و تێکۆشانی سیاسی لەسەر هیچ لایەنێک و هەر بە تەنیاش لە سەر حیزبە سیاسییەکان تاپۆ نەکراوە، بەڵکوو ئەوە دەبێ ئەرکی گشتی و هەمووان بێ کە بە دروستکردن و قۆستنەوەی هەل‌و دەرفەتەکان، هەروەها بەکارهێنانی بەستێن و زەرفییەتەکان پرس و داوا سیاسی و مەدەنییەکان بهێندرێنە ئاراوە و بە دوویاندا بڕون.\nلە پێوەندی لەگەڵ هەڵبژاردنەکانیش‌دا هەیئەتی خانەخوێ ڕای وابوو کە ئەگەرچی پڕۆسەی هەڵبژاردنەکان لە ئێران بە هیچ شێوەیەک ئازاد و دێموکراتیک نین، بەڵام لەم ڕووەوە کە لایەنێکی ئەو پڕۆسێسە خەڵکە، بۆیە پێویستە خەڵک لە هەل و بەستێنەکانی تایبەت بە هەڵبژاردن کەلک وەرگرێ و بە دوویدا بڕوا؛ حیزبە سیاسییەکانی کوردستانیش واباشە لەو پێوەندییەدا هەڵوێستی یەکگرتووانە و هاوبەشیان هەبێ.\nشایانی باسە لەو دیدارەدا کۆمەڵە بابەتێکی دیکەی پێوەندیدار بە ئێران، هەرێمی کوردستان و پێوەندیی هێزە سیاسییەکانی ڕۆژهەڵاتی کوردستان، هەروەها کۆمەڵە باسێکی دوولایەنەی نێوان حیزبی دێموکراتی کوردستان و کۆمەڵە، رێکخراوی کوردستانیی حیزبی کمۆنیست هاتنە بەرباس و ئاڵوگۆڕی بیروڕایان لەسەر کرا.\nبۆ بینینی وێنەکانی ئەو دانیشتنە کلیک لێرە بکە\nبگه‌رێوه|ئەم بابەتە 321 جار بینراوە| بینێره| چاپ


ژیان | جیهان | كچە مۆدێلێك كاتێك تەرمی باوكی وەرگرتەوە نهێنیەكی روسیای ئاشكراكرد\nكچە مۆدێلێك كاتێك تەرمی باوكی وەرگرتەوە نهێنیەكی روسیای ئاشكراكرد\n2020-11-17 | 7307 جار خوێندراوەتەوە\nكچە مۆدێلێكی رووسی لەو كاتەی چوو بۆ وەرگرتنەوەی تەرمی باوكی گرتەیەكی ڤیدیۆیی تۆمار كرد و رەتیكردەوە ئامارەكانی كۆرۆنا لە وڵاتەكەیدا راستی بن.\nئۆلگا كاگارلیتسكایا، شاجوانی پێشووی روسیا و كچە مۆدێل، دوای گیان لەدەستدانی باوكی سەردانی بۆ ساردخانەی نەخۆشخانە بۆ وەرگرتنەوەی تەرمی باوكی ڤیدیۆیەكی تۆمار كردووە كە ژمارەیەكی زۆر خەڵك گیانی لەدەستداوە.\nئەو كچە مۆدێلە لەگەڵ بڵاوكردنەوەی گرتە ڤیدیۆیەكەدا رایگەیاند ئامارەكانی گیان لەدەستدان بە كۆرۆنا لە وڵاتدا زۆر زیاترە لەوەی حكومەت ئاشكرای دەكات.\nلەو گرتە ڤیدیۆیەدا كە شاجوانی پێشووی روسیا بڵاویكردووەتەوە ژمارەیەكی زۆر تەرم دەبیندرێت كە لە جانتادا هەڵگیراون لە نێو نەخۆشخانەیەكی شارەكەی بە ناوی سامارا لە باشوری رۆژئاوای رووسیا، باوكی ئەو كچە مۆدێلە لە كەرتی تەندروستیدا كاری كردووە هەر بەوهۆیەشەوە تووشی ڤایرۆسەكە بووە.\nئەودەڵێت لەكاتی تۆماركردنی ڤیدیۆكەدا هەوڵدراوە رێگری لێبكرێت بەڵام ئەو سوور بووە لەسەر ئەوەی تۆماری بكات، رەتیشی دەكاتەوە ئەو ئامارانەی شارەكەیان راست بێت لەبەر ئەوەی لەو رۆژەدا كە ئەو گرتە ڤیدیۆیەكەی تۆماركردووە تەندروستی گیان لەدەستدانی حەوت كەسی راگەیاندووە بەڵام زیاتر لە 50 تەرم لە شوێنەدا بووە.\nئۆلگا گلەیی ئەوەشی كرد كە بەرپرسانی تەندروستی هەوڵدەدەن نكۆڵی لەمردنی چەند پزیشكی فریاكەوتن بكەن كە وەك باوكی بەهۆی ڤایرۆسی كۆرۆناوە گیانیان لەدەستداوە بۆ ئەوەی خۆیان لەپێدانی قەرەبوو كردنەوە بەدوور بگرن و كەرتی تەندروستی وڵاتەكەش بە بەهێزی پیشانی وڵاتانی دەرەوە بدەن.\nپێشتریش بەشێك لە میدیا و كەسایەتیەكانی وڵاتەكە رەتیان كردەوە كە ئامارەكانی كۆرۆنا لە وڵاتەكەیان راستی زیانەكانی كۆرۆنا بێت و دەیانوت حكومەت ئامارەكان دەشارێتەوە.


دکتۆر کەمال میراودەلی: دۆڕان لە ئەستەمبول، تێشکان لە تورکیا. چارەنووسی ئەردۆگان لە ئەستەمبولەوە بۆ ئیدلیب – بەشی پێنجەم. – WtariKurd\nئایا تێشکانی ئەردۆگان لە ئەستەمبول لە بەر ئەوەیە ئیمامئۆغڵۆ دەبێ بە سەرۆکشارەوانی ئەستەمبول؟\nنەخێر: هیشتا لە رێگای یاسا کە بەدەست دەسەلاتەوەیە و لە ڕێگای ئەنجومەنی شارەوانییەکان کە زۆربەیان هاوپەیمانی ئەکەپەن، دەتوانێ ڕێگەی لێبگرێت.\nئەوەی ئەردۆگانی کوشت ژمارە یە. ئەمجارە سەدی یەک و نیوە یەک و یەکونیو نەبوو. وەک سەرکەوتنەکانی خۆی. ئەمجارە سەدی نۆ بوو. ئەمجارە سەرکەوتنی ئیمامئۆغلۆ لە 13000 دەنگەوە بوو بە 800,000 دەنگ لە %85 دەنگدەری ئەستەمبول. ئەو گەڕەکەی بۆخۆشی لێیدەژی دژی ئەو دەنگی دا. ئەمە ئەردۆگانی چەک کرد، هیچی بەدەستەوە نەما تەسلیمبوون نەبێت، هیچ نەماوە بیکات خۆخەریککردن و تورکیا خەریککردن بە کیشەکانی دەرەوە نەبێت. دوژمنایەتی کورد گەیشتە دوا تنۆکی هەڵچۆڕاندن و چیدی دادی نادا، دەنگی حیزبی فاشیستی بەخچەلیش کە لە جەوهەردا دەنگی دژەکوردە دادی نەدا. ڕەنگە ئەمجارە لەگەڵ قوبروس خۆی تاقیبکاتەوە. خۆ کێشەی ئێس 400 و ئێف 35 یش هەر گەرمە!\nچۆن بوو؟ چۆن وای لێهات؟ چ روودەدات؟ ئەمەی خوارەوە شیکارییەکی پرۆسە و پرسەکانە.\nخەتی سووری ئەستەمبول\nلە زنجیرە وتارەکان دەربارەی چارەنووسی ئەردۆگان یەکەم وتار دەربارەی ئەستەمبول بوو- وتم: ئەردۆگان ئەنجامەکە قبوڵ ناکات و بە هەر شێوەیەک بیلوێنێ دەیەویت پێچەوانەی بکاتەوە: وا دەرچوو. ئەو کۆمەلە هۆکارەشم شیکردنەوە کە وا دەکات لە دووبارەی ئەستەمبوڵدا، خراپتر لە جاری پێشوو بیدۆڕینێت.\nئابووریی و بازاڕ و لیرە، دەنگی کورد، ژیانەوەی هێزەکانی ئۆپیزیسیۆن و جۆرە هاوپەیمانییەکی ئاشکرا و نهێنیی لە نێوانیان، هەڵە و هەڵەشەیی و دیکتاتۆریەتی نەرجسیی ئەردۆگان، و لە هەموویان گرنگتر و راستەوخۆتر : حیسابی ژمارەی دەنگدەران.\nئاماژەکانی هەڵبژاردنی پێشووی شارەوانییەکان ئەوەی دەرخست، هەموو هێزە سیاسییە کاراکان بە شێوەیەکی کاتییش یان دەرفەتخوازیی ناچاریش بێت بۆ بەرامبەریی ئەردۆگانیزم [ دیکتاتۆریەتێکی تێکەڵی فاشیزمی نەتەوەیی و گەوادیی ئیسلامیی و فەسادیی بنەماڵەیی] چالاک بوونەوە:\nدۆڕاندنی ئەنکەرە وەک بنکەی دەوڵەت و ڕەمزی نێوەند و کەلتووری سیاسیی تورکیا، دۆڕاندنی ئەستەمبول وەک فەزای ئابووریی و بازرگانیی و هێزی سەرمایە و سەودای گلۆبالی.\nدۆڕاندنی ئەزمیر وەک بنکەی ئەتاتۆرکیی عەلمانیی\nدۆڕاندنی ئامەد/ دیاربەکر وەک بنکە و ڕەمزی ناسیۆنالیزم و هەڵوێستی نەتەوەیی کورد لە تورکیا\nواتە یەکخستنی هێزی سیاسیی ئابووریی عەلمانیی تورک و نەتەوەیی کورد دژ بە ئۆتۆکراسیی – تیۆکراسیی سوڵتانیی.\nلە پاڵ ئەمانە چالاکبوونەوەی هێزی سیاسیی گەنجانی ئازادیخوازی کوڕ و کچ.. ئەم هێزانە بۆ ئەوە هەڵنەستاونەوە دوایی بتوێنەوە یا بڕەوێنەوە یان بخەونەوە.\nهێشتا ئەردۆ بە تەمای هێزی کۆنەپەرستی ئیسلامییکراو بوو کە پتر خۆی جۆش داو هەر نەبێت بە بیست سیی هەزار دەنگی زیادە لە بۆسفۆری ئەستەمبول بیپەڕێنێتەوە. بەلام ئەم هاوارە سواو بوو، ڕیسواکراو بوو، تەمەنی تەواو بوو. ئەوسا درەنگ وەخت ویستی کورد بەکار بێنێت کاتێ تێیان گەیاند: ئەوەی کوچکی بە جەرگی دادا دەنگی ئەو کوردە بوو کە شەو و ڕۆژ چەندین ساڵە هاواری کوشتن و بڕین و وێرانکردنیان دەدا. ئەمەش وەک پاشتر باسی دەکەم، کوچکەکەی تەنیا زلتر و بە زەبرتر کرد.\nبڕیاری دووبارە هەڵبژاردنەوە بێوێنە بوو لە مێژووی تورکیا و بە هەڕەشەیەکی جددی بۆ دوا بنکەی دیمۆکراسی تورکی واتە هەڵبژاردنی ئازاد دانرا، ئەمە وای کرد تەنانەت کۆنە هاوڕێی دامەزرێنەری ئەکەپە وەک عەبدوڵلا گوڵ و داود ئۆغلۆ بەدەنگ بێنێت. بە توندی ڕەخنەیان لە ئەردۆگان و لە هاوپەیمانیی ئەکەپە لەگەل حیزبی ناسیۆنالیستی باخچەلی گرت و ختووکە و خەبەری حیزبێکی نوێ خۆی دەرخست.\nڕاستیی هەموو ئەو هێزانە و مرۆڤانەی باوەڕ و باکیان بە دیمۆکراسی تورکیا بوو گەیشتنە ئەو ئەنجامەی ئەوە دوا جەنگە بۆ پاراستن و مانەوەی دیمۆکراسی تورکیا.\nهەڵبژاردنی ئازاد تاکە دەماری نیوەماوی دڵی دیمۆکراسی تورکیایە، گەر ڕێگا بە ئەردۆگان بدەن دوای کۆنترۆلی سوپا، دادوەریی و یاسا و میدیا و ئابووریی و ئیدارەی دەوڵەتی و پەکخستنی هەموو دامودەزگا سیاسیی و دیمۆکراسییەکان، لە سەپاندنی ئۆتۆکراسیی و ئایدیۆلۆجی تێکەڵ لە ئیخوانیی و شۆڤێنیزمی نەتەوەیی و فەسادی خێزانیی مافیاییدا بەردەوام بێت و ماف و پرۆسەی هەڵبژاردنی ئازاد و پرۆسەی هەڵبژاردنی دیمۆکراسی سەربەخۆ و یەکسانیش، لە ناو بەرێت و لە باربەرێت– ئەوا تورکیا دەکەوێتە هەڵدێری بێخۆگرتنەوەی دیکتاتۆریەت و فاشیزمیی تاکپەرستیی و هەڵوەشانەوەی خودی بنەما ئەتاتورکییەکانی دەوڵەتی تورکیی.\nبەڵێ: دوای ئەو هەموو فیتنە و فەرتەنە و تەون و تاوانانەی ئەردۆگان، دووبارە کردنەوەی هەڵبژاردنی ئەستەمبول بەخت بوو بۆ تورکیا، بانگەواز بوو بۆ هەستانەوە، تەنیا پێویستیی بە دەنگێک و ڕەنگێک و ڕوویەکی نوێی گەشبین و ڕوون و بوێر بوو کە هیوای ئەم هەستانەوە بنوێنێ: ئیمام ئۆغڵۆ گەنجێکی ئازا و زانا بە ئەزموون و باوەڕ بە خۆ بوو ئەم دەموچاوە هیوابەخشەی بە خەڵک ناساند. ئیمامئۆغلۆی گەنج و هەڵگری هیوای ئایندەهاتوو، بەرامبەر بینعەلی ێلدریمی کۆنەکادێن و نوێنەری رابردووی بەسەرچوو کە ئەردۆگان وەک گاشەبەردی قورس و بناغەیەکی بیناسازیی ئەستەمبوڵ و سەرەکوەزیرانی پێشووی هاوڕێی سەرکەوتنەکانی، پێشکەشی کرد.\nدیارە کە ئەکرەم ئیمامئۆغلۆ م دەبینی دڵم دەسۆزی. ئەم کابرایە ڕاستە ئازایە، وتار بێژێکی شارەزایە، مۆدێرن دیارە، بەلام لە کاریزمایی و ئازایی و شارەزایی و باوەڕبەخۆیی و جوامێریی و حەماسی نەتەوەیی و کاریگەریی ناگاتە قولەقاپی دەمیرتاشی ئێمە.\nئای کە دەمیرتاش ئازاد دەبوو، لە ئەستەمبوڵەوە تا ئامەد چۆن عەرشی ئەردۆگانی هەڵدەتەکان! بەلام دەنگی دلێری خۆی هەر گەیاندە دەنگدەرانی کورد: گەرمتر دژی فاشیزم دەنگ بدەن!\nئاوا داگیرکەری فاشیست رێگای دەرکەوتن و سەرکەوتنی سەرکردە و پاڵەوانانی ڕاستەقینەی کورد دەگرێت هەر لە ئۆجەلانەوە تا دەمیرتاش تا دەیان، بەڵکو سەدان سەرکردەی گەنج و تەمەندار کە تەنیا لە ڕێگای سیاسەت و خەباتی شاریاریی و سیستمی دیمۆکراسی تورکیاوە تا ئەو ئاستەی یاسا ڕێگایان دەدات و بە یاسایی، خەباتیان بۆ مافی سیاسیی نەتەوەکەیان دەکرد، بەلام ڕاوەدوونران، دەرکران و لە زیندان هاخنران.\nئەمە وەڵامە بۆ ئەو گەواد و لەشفرۆشە ئەردۆگانییانەی کە دەڵێن تورکیا لەبەر پەکەکە و شەڕی چەکداریی دوژمنایەتی کورد دەکات، تورکیا لە بەر کوردبوون دوژمنایەتیی کورد دەکات. لە بەر ناوی کورد و کوردستان دوژمنایەتی کورد دەکات. لە بەر خاک و خۆڵ و خوێن و ئاو و کەژی کوردستان دوژمنایەتیی کورد دەکات. بۆ دروستنەبوونی دەوڵەتی کوردیی و نەگەیشتنی کوردی راۆژاوا بە دەریای ناوەراست پیلانی جێنۆسایدیان بۆ دادەنێت.\nئەو زۆڵە کوردانەی کە تورکیا لە باشوور و رۆژاوا و رۆژهەلات، قبوڵیان دەکا، دەزانێ زۆلن و بە کردەوە کورد نین بەلکو تەنیا قاحبەیەکی تورکیین کە بە ئارەزۆی خۆی سەودایان پێوە دەکات و هەر کاتی بیەوێت لە قاحبەخانەکانی ئەستەمبول دەیانفرۆشێت.\nجا ئەو زۆلەکوردانە، وا باشە باش بزانن کە ئەردۆگان وەک قاحبە قبوڵیان دەکات و شەرەفی گەوادبوونیان پێدەدات، ئەمە تەنیا لە بەر پەکەکەیە. گەر پەکەکە نەبێت وەک قاحبەی ئێکسپایەر لە شەقامەکانی ئەستەمبول خوێڕییان دەکات. ئەمە وەک حەقیقەتێکی مێژوویی سیاسیی و جوگرافیی دەڵێم بە بێ ئەوەی ئەوە بگەیەنێت کە هەموو سیاسەتەکانی پەکەکە دروستن.\nدووبارە دۆڕانی ئەردۆگان\nهەموو دیاردەکان وایان دەردەخست ئەردۆ خراپتر دەدۆڕێ.\nتاکە شتێک کە ئەردۆگان دەیتوانی بیکات ئەم ئەنجامە نەیەتە دی ئەوە بوو تاکە دوا کۆڵەکەی دیمۆکراسی تورکی لە بنبێنێت ئەویش خودی پرۆسەی یاسایی هەڵبژاردن خۆیەتی. واتە بە ئاشکرا فێڵ و ساختەیی بکات، ئەمە شتێکی نامۆ نییە لای ئەردۆگان، بە ئاشکرا بە دەیان هەزار دەنگ لە کوردستان لە هەڵبژاردنی سەرۆکایەتییدا ساختەییان کرد، و بە ئاشکرا بە حیزبەکەی و حیزبی نەتەوەیی فاشیستی باخچەلی، لە کۆبوونەوەیەکی نهێنییدا کە ئودیۆکەی ئاشکرا کرا، دەلێ: [لە ناوچەی کوردیی [ چیتان پێدەکرێ بیکەن و مەهێڵن هەدەپە دەربچن].\nبەڵگەکان نیشانی دەدەن کە تەنیا بە ساختەیی و زۆرکاریی و ریگەگرتنی تاوانکارانە لە کوردستان، ئەردۆگان توانی لە ڕیفراندۆمی سەرۆکایەتییدا سەرکەوتن بە ڕێژەیەکی کەمتر لە %2 بەدەست بێنێت ئەوساش لە ئەستەمبول، کە دەنگدەری کورد لەوێدا ئازاد بوو، دۆڕاندی.\nلایەکی تریشی دەستدرێژییکردنە سەر دیمۆکراسی دیسان لە کوردستان بوو: هەڵوەشاندنەوەی ئەنجامی هەڵبژاردنەکان بە فەرمانی سوڵتانیی و ڕیگەگرتن لە سەرۆکی شارەوانییەکان بچنە سەر کارەکانیان و دانانی قەییوم لە جێگەیان. دوای 17 رۆژ لە دەستبەکاربوونی ئیمامئۆغلۆ ئەمەشی لە ئەستەمبول کرد، بەلام ئەستەمبول تورکیای بچووکە و کوردستان نییە و بۆی ناچێتە سەر!\nدیارە هەر ئەم دووبارە-هەڵبژاردنە چارەنووسسازە لە ئامەد و کوردستان بایە، ئەردۆ بە ئاسانی ئەمەی دەکرد ئەمەش لە بەر ئەوە بوو حیزبە تورکەکانی ئۆپۆزیسیۆن هەر شتێک دژی کورد بێت با سەد جار دژی دیمۆکراسیی و شەرعییەتیش بێت، قبوڵیان دەکرد و گوێیان نەدەدایە واتە بانێک و دوو هەوا، دەوڵەتیک و دوو سیستم، و دیمۆکراسی تورکیی قەت بە راستیی جگە لە کاتی هەڵبژاردنە سنووردارکراوەکان کوردستانی نەگرتۆتەوە.\nبەلام ئەمجارە ئەوە ئەستەمبولە، پایتەختی ئابووری کۆسمۆپۆلیتیی و 15 ملیۆن کەس و دە ملێۆن دەنگدەری تێدایە گەورەترین و گرنگترین دڵی ئابووریسازیی و سیسەتکاریی تورکیایە، پردی بەستنەوەی بە ئەوروپایە، چواریەکی وەبەرهێنانی تورکیا ئەم شارە هەڵیدەڵوشێ و سێیەکی ئابووریی 748 ملیار-دۆلاریی تورکیا پێکدێنێت.\nthe city absorbs a quarter of all public investment and accounts for a third of the country’s $748 billion economy\nبە کورتی تورکیایە بە بچووکیی و بە گەورەیی، بە نموونەیی و فرەنەتەوەیی و کەلتووریی و هێزی گەنجانی مۆدێرنخواز و عەلمانیی، و دەستومەچەکی بە زەبری کورد. لە ئەستەمبول ئەردۆگان ناتوانێت نە تاوانکارانە دژ بە یاسا دەستبخاتە ناو پرۆسەی هەڵبژاردنەوە، نە دەشتوانێ بۆ جاری دووەم ئەنجامەکە هەڵبوەشێنیتەوە و قەییومی خۆی لێقایم بکات!\nهەوڵدان بۆ زیندانییکردنی ئیمامئۆغڵۆ\nبێگومان ئەمەی دوایی هێشتا بژاردەیەک بوو لای ئەردۆگان.\nهەر دوو ڕۆژ پێش هەڵبژاردن وتی: ئەو ئەکرەم ئۆغڵۆیە تاوانکارە، جنێوی بە والییەک داوە، سەریش کەوێ دەبێ دادگایی بکرێت و زیندانیی بۆ ببڕدرێتەوە، ئەمەش رێگای نادات ببێتە سەرۆکی شارێکی وەک ئەستەمبول. بەراوردی ئەم هەلوێستەی لەگەل خۆی کرد کە لە سالی 1998 دا لە ئەنجامی خوێندنەوەی هۆنراوەیەکی ئیسلامیستی فاشیستیدا، موحاسەبە کراو خرایە زیندانەوە!\nجگە لەمەش وەک سەرسەرییەک هیچ جۆرە هیرشێکی شەخسی نەما نەیکاتە سەر ئیمامئۆغلۆ. تەنانەت تاوانباری کرد بەوەی عەلمانییەکی توندڕەوە و ئیسلامەتیی لە ئەستەمبوڵ ڕیشەکێش دەکات، تێرۆریستێکی فەتەیی [فەتحوڵلاگوڵەنیی] یە و لە کۆدیتاکەدا هاوکارییان بووە، یۆنانییە و تورک نییە بەڵگەش لاپەڕەیی یەکەمی رۆژنامەیەکی یۆنانیی بوو کە سەردێڕی هەواڵەکەی ئەوە بوو: یۆنانییەک ئەستەمبوڵ دەگرێتەوە. ئیمامئۆغلۆ لە ترابزۆن شارێکی سەر دەریای ڕەش دایک بووە کە زۆربەی یۆنانیی بوون.[بەڵام ئەردۆ لەوەدا بەرواردی نەکرد کە خۆشی بەڕاستی تورک نییە و بە دانپێداهێنانێکی خۆی لە جۆرجیا لە سالی 2003دا ئەو جۆرجییە و باپیرەگەورەی جۆرجین و لە گوندێکی جۆرجی بە ناوی باگاتا کە ئێستا لە ئۆسێتای خوارووە [ ئەو بەشەی روسیا لە 2008 داگیری کرد و کردی بە ناوچەیەکی ئۆتۆنۆمی] لە دایکبوون. بروانە ویکیپیدیا]\nکەواتە ئەردۆگان ئەمەی بە جددی بوو: ئیمامئۆغڵۆ دووبارەش بیباتەوە، نایباتەوە چونکە کوفرکەرە، جنیفرۆشە، فەتەیی یە و تورک نییە! جێگەی زیندانە نەک کۆشکی شارەوانی ئەستەمبوڵ!.\nبەلام جارێكی تر دەیڵێینەوە؛ ئەمە ئەستەمبوڵە و ئیمامئۆغڵۆ پرسی کەسێک نییە فەتەیی و یۆنانیی بێت یان نا، پرسی دوا بناغەی لەقیوی دیمۆکراسی تورکیایە، دڵنیام کە تەنانەت هاوڕۆحەکەی ئەردۆگانیش بنعەلی ێلدریم خۆشی بەوە ڕازینەبووە کە جاریكی تر بکرێتەوە بە سینەما و هۆکاری شەرمەزاریی کودێتاکردن بە سەر دیمۆکراسی تورکییدا: ئەوە عەبدوڵلا گول و دادوئۆغلۆ و باباجانیش لە کەمین دان . ئەستەمبوڵیش بە لافاوی گەنجەکانییەوە حەتمەن دەخرۆشێ .. ئەردۆگان بە ناچاری زۆر بە ناچاری ملی شۆڕكرد: پیرۆزبایی لە ئیمامئۆغڵۆ دەکەم!\nبەڵام دیسان ئەوە کورد بوو پشتی شکاند\nدەوڵەتێکی گەورەی 80 ملێۆنی وەک تورکیا و خاوەنی 80 سال حوکمی عەلمانیی مەحاڵە بۆ دواوە بگەڕێتەوە، مەحاڵە حوکمی دیکتاتۆریی تیۆکراسیی سوڵتانیی قبوڵ بکات، مەحاڵە بە بێ پرۆسەی دیمۆکراسی ساغ و دامودەزگا و موئەسسەسات و بنسازیی دیمۆکراسی کارا و حوکمی یاسا، وەک دەوڵەتێکی کراوە بۆ جیهان و ئاتاجی سەرمایەڕاکێشان و وەبەر‌هێنانی دەرەوە، کار بکات و نەبێتە ئاژاوەی دەوڵەتی فاشیل. بۆیە دەنگدان و پرۆسەی دیمۆکراسیی تورکیا دەمێنێت، کوردیش وەک هێزێکی ژمارەیی روولەزیادکردن وەک هێزێکی دیمۆکراسیی قورس و کاریگەر و چارەنووسساز دەمێنێتەوە. پێویستە کورد ئەم هێزە بۆ خۆی و وەک پەیامەکەی ئۆجەلان روونی کردوە بۆ [هاوپەیمانی دیمۆکراتیک] بەکاربێنیت، واتە هاوپەیمانییەکی دیمۆکراسی سیاسیی کە دەنگ و هێزی کورد خزمەتی پرۆسەی دیمۆکراسی تورکیا و لەگەڵیان ئامانجە نەتەوەییە فیدرالییەکانی کوردستان لە دەستوورێکی نوێدا بکات. دەیان دیراسەی تورکەکان خۆیان دەربارەی هەڵبژاردنی پێشووی ئەستەمبول هەیە کە دانیپێدادەنێن و دەری دەخەن دەنگی کورد فاکتەری سەرەکی دۆڕانی ئەکەپە بوو. ئەکەپە ئەمەی دەزانی. لە کاتێکدا سوپاکەیان هێرشی بۆ سەر تەلڕەفعەت لە رۆژاواو بۆ سەر خواکورک لە باشور دەکرد، درەنگوەخت بە ئەردۆگان خۆشیەوە هەولیان دا سیناریۆی سەردانی ئۆجەلان و سەردانی ێلدریم، کە خۆی گەوادێکی کورد و کوردێکی گەوادە، بۆ ئامەد، و بەڵینی بەردانی سەلاحەددین دەمیرتاش — بۆ سەندنەوەی دەنگی کورد و دەربازکردنی ئەردۆگان لە چاڵی ئەستەمبول، بەکار‌بێنن،، بەلام بێسوود و دژەکار ودژەئامانج بوو. ئۆجەلان ڕێبەرانە و ئەوپەڕی دیپلۆماسییانە داوای بێلایەنیی [ وەک هەڵوێستی فەرمیی] کرد واتە بێ هاوپەیمانیی دیمۆکراتی فەرمیی کە حیزبەکانی تورک خۆیان بە بەرنامەیەکی دیمۆکراسیی و مافی نەتەوەیی کورد ببەستنەوە، نابێت هەدەپە و کورد بە ڕەسمی لایەنگیریی ڕابگەیەنن. لە لایەکی تریشەوە قارەمانی کورد دەمیرتاش بە بەڵینی بەردانی خۆی کە رەنگە مسۆگەریش بوایە، شلی نەکرد و دەنگی دلێری گەیاندە هەموو کورد: دژی فاشیزمی ئەکەپە دەنگ بدەن.\nئەوەتا بە رای دەزگایەکی هەرەسەنگینی جیهانیی وەک بلومبورگ، دیسان ئەوە دەنگی کوردبوو لە ئەستەمبوڵ کە پشتی ئەکەپەی فاشیستی شکاند.\nجاگان کۆج و سالجان هاجائۆغلۆ لە بوولمبرگ لە 24 ی حوزەیرانی 2019 دا دەنووسن:\n[[ هۆکارێک کە تەرازووەکەی ئەوەندە بە قورسیی بە قازانجی ئیمامئۆغلۆ شکاندەوە دەنگی کورد بوو… هەندی دەنگی کورد دەوریان لە هەڵبژاردنی مارتدا هەبوو.. بەلام بە درێژایی حەفتەی ڕابردوو ، ڕێبەری زیندانییکراوی هەدەپەی سەربەکورد، سەلاحەتتین دەمرتاش، بانگەوازیی لە هەوادارنی خۆی کورد کە پشتگیریی لە ئیمامئۆغلۆ بکەن. گیزەم کۆناک ، تەمەن 26 ساڵ، کە پێشتر دەنگی بۆ هەدەپە دابوو، وتی” [ ئم پیاوە [ئیمامئۆغلۆ] ڕەنگە تاکە کەسێک بێت کە بتوانێت دوای چەندین ساڵ چاوەڕوانیی، پارتەکانی ئۆپۆزیسیۆن لە ژێر یەک باندا کۆ بکاتەوە، من پێم وایە ئەو توانستەی هەبێت کە چارەنووسی ئەم ولاتە بگۆرێت. دەسەلاتی تورکیی هەوڵیان دا بەرهەڵستی بانگەوازەکەی دەمیرتاش بە داوای سەرکردەی زیندانییکراوی کورد ئۆجەلان بۆ بێلایەنیی بکەن، بەلام ئەمەش ئەنجامی پێچەوانەی هەبوو بەوەی دەنگدەرانی ناسیۆنالیستی تورکیی نامۆ کرد.. ]\nئێستاش ئایا تێشکانی ئەردۆگان لە ئەستەمبول لە بەر ئەوەیە ئیمامئۆغڵۆ دەبێ بە سەرۆکشارەوانی ئەستەمبول؟\nئەوەی ئەردۆگانی کوشت ژمارە یە.\nئەمجارە سەدی یەک و نیوە یەک و یەکونیو نەبوو..وەک سەرکەوتنەکانی خۆی ..ئەمجارە سەدی نۆ بوو. ئەمجارە سەرکەوتنی ئیمامئۆغلۆ لە 13000 دەنگەوە بوو بە 800،000 دەنگ لە %85 دەنگدەری ئەستەمبول. ئەو گەڕەکەی بۆخۆشی لێیدەژی دژی ئەو دەنگی دا. ئەمە ئەردۆگانی چەک کرد، هیچی بەدەستەوە نەما تەسلیمبوون نەبێت، هیچ نەماوە بیکات خۆخەریککردن و تورکیا خەریککردن بە کیشەکانی دەرەوە نەبێت. دوژمنایەتی کورد گەیشتە دوا تنۆکی هەڵچۆڕاندن و چیدی دادی نادا، دەنگی حیزبی فاشیستی بەخچەلیش کە لە جەوهەردا دەنگی دژەکوردە دادی نەدا..، ڕەنگە ئەمجارە لەگەڵ قوبروس خۆی تاقیبکاتەوە… خۆ کێشەی ئێس 400 و ئێف 35 یش هەر گەرمە!\nچار نییە ئەردۆگان دەبێ گەمەیەکی تر بدۆزێتەوە تا بتوانی بۆ پێشەوە هەڵبێت!!


بۆچی دەنووسین (٢٤) - قەڵەم\nزۆر جار بیستوومانە کاتێک کەسێک دەقێکی ئەدەبی دەخوێنێتەوە، لە کۆتاییدا کاتێک بەدڵی بووە و لێی دەپرسین رای لەسەری چییە، لە وەڵامدا دەڵێ "خۆشە!" یان دەڵێ "جوانە!"\nخۆشە یان جوانە ئەو وشانەن وا تەعبیر لە رای ئێمە لەسەر دەق دەکەن (هەڵبەت کاتێک بەدڵمان بووە). خۆشە یان جوانە هەروەها تەعبیر لەو چێژ و لەززەتە دەکەن وا ئێمە دەیبینین. ئەوەیکە شتێک لە دەروونی ئێمەدا لە کاتی خوێندنەوەدا جووڵاوە و بووەتە هۆکاری زیندووکردنەوەی هەستەکانی ئێمە لە ئاستێکی باڵادا. خۆشی و جوانی و لەززەت ترۆپکن.\nکەواتە 'خۆشە و جوانە و چێژ' لەگەڵ یەکتردا دێن. سێ رووداو کە هاوشانی یەکتر سەرهەڵدەدەن. هەڵبەت لێرەدا پرسیارێک دێتەئاراوە، ئەویش ئەوەیکە داخۆ خۆشی و جوانی و چێژ دیاردەیەکن تەنیا لە دەقدا روودەدەن، لە خوێنەر یانخود بەرهەمی هەر دووکیانن؟ پێدەچێ ئەم سیانە بەرهەمی جۆری پێوەندیی نێوان خوێنەر و دەقن. خوێنەر بە هەموو باکگراوندی خۆیەوە لەگەڵ دەق کە ئەویش خاوەن خەسڵەتگەلی تایبەت بەخۆیەتی پێوەندی دەگرێ و لەرێگای خوێندنەوەوە کە کاریگەرییەکی دوولایەنەی نێوان 'خوێنەر ـ دەق'ە خۆشی و جوانی و چێژ لەدایکدەبن. هاوکاری و پێوەندی بەردەوامی ئەم دوو جەمسەرە خوێنەر دەگەیەنێتە ئەو ئاستەی دوواتر باس لە هەستی خۆی بکا.\nدیارە کەم کەس هەن بتوانن وەڵامی ئەم پرسیارە بدەنەوە کە بۆچی خۆش بوو، یان بۆچی جوان بوو و بۆچی چێژت لە دەقەکە بینی. ئەمەیش لەبەر ئەوەی ئەم سێ وشەیەیە خۆی لە خۆیدا سێ چەمکی ئاڵۆزن و لە کاتی تەعبیرکردنیاندا ئەوەندە بەئاسانی خۆیان بە دەستەوە نادەن. دیاردە دەروونییەکان بەهۆی نابەرهەستبوونیان (ئەوەیکە ناتوانین بە هەستە ئاساییەکانمان هەستیان پێبکەین)، زەینێکی راهێنراویان دەوێ بۆ باسلێکردنیان. خوێنەر جگە لەوەی دەبێ بەسەر ئەو خەسڵەتانەی وا دەقەکە پێکدێنن بەجوانی زاڵ بێت، بەڵکو دەبێ بتوانێ تەعبیر لە کاریگەرییەکانی دەقیش لەسەر خۆی بکا کە ئەمە زیاترە لە تەنیا خودی خەسڵەتەکانی ناو دەق.\nبەڵام لە کۆتاییدا سەرەرای توانامان لە تەعبیرکردن یان نەکردن لەم هەستە، لەسەر ئەوە هاوڕاین کە دەق چێژ دەبەخشێ. دەق هەڵگری خۆشی و جوانییە. رەنگە ئەمە سەرەکیترین هۆکار و دنەدەری ئێمەیش بێت بۆ پەنابردن بۆ خوێندنەوەی دەقی ئەدەبی.\nخوێندنەوە جۆرێکە لە راکردن لە واقعی زبر و تاڵی رۆژانە بەمەبەستی چێکردنی چێژ و جوانی. ئەدەب ئەم دەرفەتە دەڕەخسێنێ لەگەڵ ئەوەی هاوکات خوێندنەوەیەکی تری هەمان واقعە، یاخود ژیانکردنە لەهەمان واقعدا. لەم رووەوە مرۆڤ قەت بێ نیاز لە هەستکردن بە جوانی نەبووە، هەرچەند ئەم هەستکردنە لە هەر قۆناغێکدا بە شێوازێک خۆی نیشانداوە.\nکەواتە دەق خۆی لە خۆیدا هەڵگری خۆشی و جوانی و چێژە، ئەو خەسڵەتانەی وا بەشێوەی شاراوە و پاسیڤ لەدەقدا هەن و دەبێ لە رێگای خوێندنەوەوە چالاک بکرێنەوە.\nزۆر جار دەبینین هەمان دەق نابێتە هۆکاری هەمان چێژ و خۆشی و جوانی لە کەسێکی تردا. لێرەوە سەرنجی 'کانت'ی فیلسووف بەرجەستەدەبێتەوە کە جوانیی لە ئۆبژەوە بۆ سوبژە (زەین) راگواست و لای وابوو جوانی لەبنەڕەتدا بابەتێکی پەیوەندیدار بە سوبژەوەیە. وادیارە کانت لەم بوارەدا زیادەڕەوی دەکا، لەبەر ئەوەی گەر دەقێک بوونی نەبێ ئەوا چلۆن دیاردەیەک بەناوی جوانی دەتوانێ لە سوبژەدا سەرهەڵبدا؟ بۆیە زیاتر لەوەی جوانی بەرهەمی زەینی خوێنەر بێت بەرهەمی پێوەندی دوولایەنە و دیالکتیانەی نێوان خوێنەر و دەقە.\nگەر مرۆڤ لە دەقدا بە شوێن خۆشی و جوانی و چێژەوەیە مانای ئەوەیە کە لە ژیانی رۆژانەدا شتێک کەم دەهێنێ و لەبەر ئەمە پەنا دەباتە بەر دەق. واتە دەق ئەو شوێنەیە کەمایەسییەکانی ژیانی واقع قەرەبوودەکاتەوە و خەسڵەتێکی دیکەی پێ زیاددەکا. بۆیە دەق بەجۆرێک رازاندنەوەی ژیانە، رازاندنەوەیە بەهۆی خەونەکانمانەوە، رازاندنەوەیەک کە تەعبیر لە جیهانێکی تر واوەتر لە جیهانی هەنووکە دەکا. دەق ئاوێنەبوونی خەونی من لەگەڵ جیهانی واقعە. بۆیە لێرەوە جیهانێک دەخوڵقێنێ کە ئیستاکە جێدێڵێ و دەیەوێ بگاتە شوێن و زەمەنێکی تر. دەتوانین بڵێین دەق گەمەکردنیشە لەگەڵ شوێن و زەمەنی ئیستا و پەلکێشکردنیانە بەرەو شوێن و زەمەنێکی تر. ئەمەیش تەنیا لە رێگای گەمەی زەینیانەی ناو دەقەوە مەیسەردەبێ. ئەم گەمەیە گەر شتێک بەناوی خەونی لەگەڵا نەبێ، قەت دەستەبەرناکرێ. لەڕاستیدا خەون ئەو ئامرازەیە وا لە توانای گۆڕینی شوێن و کات بەهرەمەندە. ئەو توخمەیە کاتێک ئاوێتەی ئەم دووانە دەبێ شۆڕشیان تیا دروستدەکا. بۆیە خەون لە ناخی خۆیدا شۆڕشگێڕە. رادیکاڵە. بەزێنەری سنوورەکانە و مەیلە بۆ پەڕینەوەیەکی هەمیشەیی. سەفەری ئێمەیە لەکاتێکدا بەردەوام لە هەمان شوێن و زەمەنی پێشوو دانیشتووین. تاقیکردنەوەی جیهانێکی ترە لە رێگای دەقەوە، ئەگەرچی هێشتا بە تەواوی نازانین ئەو جیهانە وا خەونی پێوە دەبینین چییە؛ بەڵام داخۆ هەر لەم نیوە وشیارییە ـ نیوە خەواڵووبووەنەدا نیە ئێمە دەتوانین خەون ببینین و دەق بەرهەم بێنین؟\nلە نێوان خەون و راستیدا هەمیشە مەودایەکی بەرین و قووڵ هەیە. ئەمە راستییەکی ئاشکرایە و هەموو کەس دەیزانێ، بەڵام ئەوەی رەنگە نەیزانین ئەوەیە ئەم مەودایە خۆمان دروستمانکردووە و تەنیا خۆمان لێی بەرپرسیارین. بۆیە جۆری پێشکەشکردنی خەونەکان و مامەڵەکردن لەگەڵیان بەتەواوی بە خۆمانەوە گرێدراوە. رەنگە هەر ئەمە بێت دەبێتە هۆکاری ئەوە زۆر کەس خەون نەبینین و یان رەنگە نەیانەوێ خووبدەنە دەقەکان و تەنیا بە ژیانی رۆژانەوە بچەسپن. هەروەها دەتوانین بڵێین لەگەڵ ئەوەی خۆمان بەرپرسیاری خەونەکانمانین، بەڵام لە هەمان کاتدا تەنیا خۆمان بەرپرسیاری وەدیهێنانیان نین و بۆیە خەوەنەکان لەگەڵ خۆیان هەڵگری پەیامی ترسناکن. ئەوەیکە رەنگە بە هۆی ئەوانەوە بەتووش گەڵێک لایەن و کەسەوە لە ژیاندا بین کە لە بنەڕەتدا بەڕواڵەت هیچ پێوەندێکیان بە ئێمەوە نیە. خەون و دەق ئێمە بە جیهانە نەناسراوەکانەوە گرێدەدەن.\nلە رۆمانی 'بەشوێن زەمەنی لەکیس چوو'ی نووسەری فەڕەنسی 'مارسل پرۆست'دا دەگوترێ: "... وەکوو ئەو کەسانەی سەفەردەکەن تا ئەو شارەی وا بەدڵیانبوو بە چاوەکانیان ببینن و وا تێدەگەن دەکرێ جوانیی خەون لە واقعدا بدۆزنەوە." (لاپەڕە ٦٦) لێرەدا دیوارێک لە نێوان جوانیی خەون و واقعدا چێدەکرێ. راستەوخۆ بە خوێنەر دەگوترێ جوانیی خەون هەمیشە وەک خۆی دەمێنێتەوە و واقعیش وەک خۆی. مرۆڤ دەبێتە بوونەوەری نێوان ئەم دووانە. قاچێکی لەمدایە و قاچێکی تری لەوی تردا. پەرەگرافەکە بە جۆرێک پێمان دەلێ واز لەمە بێنن و لەبیرتان بێت جوانی شتێکە و واقع شتێکی تر. بەڵام سەیر ئەوەیە ئەم پەرەگرافە لەهەمان کاتدا لە دیوی ناوەوەی خۆی هانیشمان دەدا بۆ ئەوەی مل نەدەینە ئەم راستییە و بەردەوام لە رێگای جوانیی خەونەکانەوە، واقع بخەینەوە بەر کێشەوە. هەر ئەم خەسڵەتەیشە دەق جوان دەکا. لەبەر ئەوەی دەق لەگەڵ خۆیدا بەردەوام هەڵگری ماناکانی پێچەوانەی خۆیەتی و ئەمە راستەوخۆ یان ناڕاستەخۆ دەگەیەنێتە خوێنەر.\nگەر مرۆڤ تەنیا لەگەڵ واقع ناژی و بەشێکی گرینگی ژیانی بریتیشە لە خەون، ئەوا ناچارە بەجۆرێک بیر لە بەدیهێنانیشیان بکاتەوە. بۆیە هەمیشە ژیان پڕە لە روواوە کتوپڕ و چاوەڕواننەکراوەکان. جاری وایە قورسایی خەون ئەوەندە زیاددەکا کە رۆژێک ژیانی واقع جێدێڵین و بڕیاردەدەین لەگەڵ خەونەکانمان نەک تەنیا بژین بەڵکو بیانژیەنین. یاخود ئەوان ئێمە بژین.\nشیللەری فیلسووف کاتی خۆی دەیگوت تەنیا لە رێگای جوانییەوەیە مرۆڤ دەتوانێ بگاتە ئازادی و بەختەوەری. واتە جوانی لە سەرێکی تریشەوە خۆی بە ئازادی و بەختەوەرییەوە گرێدەدا. ئێمە لە رێگای جوانییەوە هەست بە ئازادی و بە بەختەوەری دەکەین. لەبەر ئەمەیشە دەقی ئەدەبی وەک بوونەوەریک لە رێگای خوڵقاندنی جوانییەوە لە جیهانی واقعدا رێگاکانی بەرەو ئازادی و بەرەو بەختەوەریمان نیشاندەدا.\nبۆیە دەتوانین بڵێین کاتێک ئەوەی وا لە دووای خوێندنەوەی دەقێکدا دەڵێ "خۆش بوو،... جوان بوو،... یان چێژم لێوەرگرت"، لە راستیدا خەریکە لە رێگای ئەم وشانەوە تەعبیر لە ئازادی و بەختەوەریی خۆیشی دەکا.\nئێمە دەنووسین لەبەر ئەوەی نووسین چێکردنی خۆشی، جوانی و چێژە. نووسین خوڵقاندنی خەون و زیادکردنییەتی بە جیهانی واقع،... رێگای بەرەو ئازادی و بەختەوەرییە. دەنووسین لەبەر ئەوەی مرۆڤ لە راستیدا بوونەوەری مەوداکانی نێوان خەون و راستییە. نە ئەمە و نە ئەو، بەڵکو ئاوێتەیەکە لە هەردووکیان. لە رێگای نووسینەوە مرۆڤ واقع بەرەو ئاراستەیەکی تر پاڵ پێوەدەنێ. رەنگە ئەم ئاراستەیە سەداسەد سەرنەگرێ، بەڵام بێگومان خەونەکان نیشانە و مۆرکی خۆیان بەسەر رووداوەکاندا جێدێڵن و ناهێڵن بۆ هەمیشە تەنیا وەک واقع بمێننەوە. جا رەنگە واقعیش لە راستیدا تەنیا واقعی رووت نەبێ. لەبەر ئەوەی مرۆڤ هەمیشە لەوێ لەگەڵیا بووە.


NRT TV | سیاسی | کازم فاروق: بە تەحەداوە دەڵێم ھیچ کەسێک لە حکومەت و پەرلەمان ئاگایان لە داھاتی نەوت نییە\nکازم فاروق: بە تەحەداوە دەڵێم ھیچ کەسێک لە حکومەت و پەرلەمان ئاگایان لە داھاتی نەوت نییە\n3451 جار خوێندراوەتەوە\nکازم فاروق سەرۆکی فراکسیۆنی نەوەی نوێ ڕایگەیاند، "لە کۆبونەوەیەکدا لەناو پەرلەمان، لە نوێنەرەکانی حکومەتم پرسی داھاتی ناوخۆ و نەوت چەندە؟ وتیان ھەندێک شت ھەیە نھێنیە"، دەشڵێت، "ھیچ کەسێک نە لە حکومەت و نە لە پەرلەمان ئاگایان لە مەلەف و داھاتی نەوت نیە".\nسەرۆکی فراکسیۆنی نەوەی نوێ دەڵێت، " لەپەرلەمان پێیان وتم ھەندێک شت ھەیە نھێنیە و ناکرێت ئێمە ئابووری و داھاتی خۆمان ھەمووی کەشف بکەین، ئەوە نھێنی وڵات بەڕێوەبردنە".\nئەوەشی خستووەتەروو، "کاتی خۆی وەزیری نەوت کە ریکلامی بۆ ئابووری سەربەخۆ دەکرد، دەیوت، ئەو (١١)ملیارد دۆلار بودجەیەی کە ساڵانە بەغدا بۆ ھەرێمی دەنێرێت، من لەڕێی ئابووری سەربەخۆوە بۆتان دەکەم بە(٣٣)ملیارد دۆلار، ئیتر ئیشمان بە بەغدا چیە".\nکازم فاروق دەشڵێت، "بێگومان وەزیر باش دەیزانی کە ئابووری سەربەخۆ واتە "ئابووری سەر بە بنەماڵە"، ھەر بۆیە وەزارەتەکەی لە جانتاکەی خۆی تێنەدەپەڕی، ئێستاش و ئەوساش کەس نەیزانی چەند نەوت فرۆشراوە و چەند پارە وەرگیراوە".\nدەربارەی کابینەی نۆیەم سەرۆکی فراکسیۆنی نەوەی نوێ دەڵێت، "ئەم کابینەیە کە بەحساب دەوترا جیاوازە بەفیعلی جیاواز دەرچوو، چونکە ئەسڵەن ئیمانی بە دامەزراوە و وەزارەت و سندوقی داھات و ئەم شتانە ھەر نیە".


نێچیرڤان بارزانی چ ژسەرۆكێ فرانسایێ رە گۆت – Sibehî سبەھی\nنێچیرڤان بارزانی چ ژسەرۆكێ فرانسایێ رە گۆت\nنێچیرڤان بارزانی سه‌رۆک وه‌زیرێ کوردستان و ئه‌مانوه‌ل ماكرۆن سه‌رۆکێ فرانسایێ د په‌یوه‌ندیه‌که ته‌له‌فۆنی ده ڕه‌وشا سیاسی و پێکانینا حکوومه‌تا نوو یا عیراقێ گۆتووبێژ دکن.\nسه‌رۆک وه‌زیرێ کوردستانێ نێچیرڤان بارزانی و سه‌رۆکێ فرانسایێ ئه‌مانوه‌ل ماكرۆن، ڕۆژا شه‌میی 20.10.2018، ب ته‌له‌فۆنێ په‌یوه‌ندی ب هه‌ڤ ڕه کر و پێشهاتێن داویێ یێن پرۆسه‌سا سیاسی و خه‌باتێن پێکانینا کابینه‌یا نوو یا حکوومه‌تا عیراقێ نرخاند و سه‌رۆک ماكرۆن ته‌کید ل سه‌ر پێویستیا به‌شداریا هه‌موو ئالیێن عیراقی و ب تایبه‌تی ئالیێن کوردستانی د پرۆسه‌سا سیاسی و ئاڤاکرنا حکوومه‌تا نوو یا عیراقێ ده کر.\nنێچیرڤان بارزانی سپسیا سه‌رۆک ماكرۆن کر کو هه‌رتم گرگنیێ و پشتگریا هه‌رێما کوردستان و عیراقێ دکه و ته‌کید ل سه‌ر وێ یه‌کێ کر کو هه‌رێما کوردستانێ د پرۆسه‌سا سیاسی و ئاڤاکرنا حکوومه‌تا نوو یا عیراقێ ده به‌شدار دبه. سه‌رۆک وه‌زیر بارزانی هێڤی کر کو تێکه‌لیێن کوردستان و فرانسایێ د هه‌موو واران ده به‌رده‌وام بن.\nسه‌رۆکوه‌زیر نێچیرڤان بارزانی، هه‌روه‌سا، سپاسیا سه‌رۆک ماكرۆن کر کو پشتی بوویه‌رێن ئۆکتۆبه‌را سالا بۆری د ئارامکرنا ڕه‌وشێ وێ ده‌مێ، ده‌ستپێکرنا دیالۆگا ناڤبه‌را هه‌ولێر و به‌غدایێ، چاره‌سه‌رکرنا پرسگرێکان و شکاندنا ئامبارگۆیا ل سه‌ر هه‌رێما کوردستانێ، ڕۆله‌که مه‌زن هه‌بوو.\nپشتی ڕه‌فه‌ره‌ندۆما سه‌رخوه‌بوونا کوردستانێ کو ڕۆژا 25.09.2018 ل باشوورێ کوردسانی ب سه‌رکه‌فتی هاتی ئه‌نجام دان و نێزیکی ۹۳% ژ خه‌لکێ باشوور ده‌نگ ژ بۆنا سه‌رخوه‌بوونێ دایی، پشتی وێ ب چه‌ند ڕۆژان، ئانگۆ د 16 ئۆکتۆبه‌را سالی بۆری ده، ئارته‌شا عیراقێ، حه‌شدا شەعبی، پاسدارێن ئیرانێ ب هه‌ڤکاری و هه‌ڤاهه‌نگی دگه‌ل بااسکه‌کێ ناڤا یه‌کێتیا نشتمانیا کوردستانێ (ینک) ئێریشی سه‌ر کوردستانێ کر و که‌رکووک و به‌شه‌ک ژ ده‌ڤه‌رێن ب ناڤێ ماده‌یا 140ێ تێن بناڤ کرن داگیر کرن و ئامبارگۆ خسته سه‌ر هه‌رێما کوردستانێ، ب تیابه‌تی داخستنا باله‌فرخانه‌یێن هه‌رێما کوردستانێ.\nد ڤێ ناڤبه‌رێ ده چاند پارتیێن کوردستانێ پرۆژه‌یێ ئاڤاکرنا حکوومه‌تا (ئینقاز وه‌ته‌نی) پێشکه‌ش کر و خوه‌ستن حکوومه‌تا هه‌رێما کوردستانێ کو شه‌رعیه‌تا خوه ژ پارلامه‌نتۆیا کوردستانێ وەگرتیە ژ هۆلهێ ڕاکن.\nئها د ڤێ ناڤبه‌رێ ده و د ڤێ ڕه‌وشا دژوار ده، سه‌رۆکێ فرانسایێ ئه‌مانوه‌ل ماکرۆن، د داخوه‌نیه‌کێ ده گۆت کو ئه‌و پشتگریا حکوومه‌ته‌که بهێز ل کوردستانێ ب سه‌رۆکاتیا سه‌رۆک وه‌زیر نێچیرڤان بارزانی و جیگرێ وی قوباد تاله‌بانی دکن و هه‌ر دو، بارزانی و تاله‌بانی ژ بۆ پاریسێ ڤه‌خواندن و ئه‌ڤ بوو سه‌ده‌م کو عیراق ده‌ست ب دایلۆگێ بکه و پرۆژه‌یێ ئیسلامیان و ته‌ڤگه‌را گۆرانێ و به‌رهه‌م سالح یێ ئاڤاکرنا حکوومه‌تا ئینقاز وه‌ته‌نێ ژی به‌رھاڤێتی بوو.


NRT TV | کوردستان | هۆشیار عەبدوڵا: هەڵوەشاندنەوەی کابینەی نۆیەم ئەرکێکی نیشتیمانییە\nشێرێک خاوەنەکەی خۆی کوشت\n5336 جار خوێندراوەتەوە\nپەرلەمانتارێکى کورد لە پەرلەمانى عێراق لە تویتەر رایگەیاند، ئەجێندا ئەمنییەکانی کابینەی نۆ تادێ مەترسیی زیاتر لەسەر ئێستا و ئایندەی هەرێم دروست دەکەن، دەشڵێت، "هەڵوەشاندنەوەی کابینەی نۆیەم ئەرکێکی نیشتیمانییە."\nهۆشیار عەبدوڵا ئەندامی پەرلەمانی عێراق و ئەندامی لیژنەی دارایی پەرلەمان لە تویتەر نوسیەیەتی، "لەپاڵ شکستە ئیداریی و داراییەکانی ئەم کابینیەی حکومەتی هەرێم، بەتایبەتی بێتوانایی و بێباکیی لە دابینکردن و لێبرینی موچەی موچەخۆران، ئەجێندا ئەمنییەکانی کابینەی نۆ تادێ مەترسیی زیاتر لەسەر ئێستا و ئایندەی هەرێم دروست دەکەن".\nراشیگەیاند، ''ئەم کابینە ئەمنیە فاشیلە دارشەقەکانیی یەکێتی و گۆڕانن، یەکێتی بە پلەی یەکەم و گۆڕان بە پلەی دوەم تاوانبارن بەوەی درێژە بە تەمەنی حوکمڕانیەک دەدەن کە کەرامەتی مرۆڤی لە هەرێمەکەدا خستووەتە مەترسیەوە."\nئاماژەی بەوەشداوە، هەر تاوانێک پارتی بەناوی حکومەتەوە بیکا، یەکێتی و گۆڕان شەریک و بەشدارن لەگەڵیدا.\nعێراق: بێ وەرگرتنی ڤاکسینی کۆرۆنا رێگە بە هاوڵاتیان نادرێت سەردانی فەرمانگە حکومییەکان بکەن\nئەوەش لە کاتێکدایە، هاوڵاتیان بە گشتی گرفتی نەبوونی هەلی کار و دامەزراندن و خزمەتگوزارییەکانیان هەیە و ئەوەش سەرەڕای دواکەوتن و پێنەدانی موچە و لێبڕینی موچە، لە سەرەتای دەستبەکاربوونی ئەم کابینەیەشەوە بەرپرسانی کابینەکە دروشمی چاکسازیان کردووەتە بەرنامەی کار و بانگەشەی بۆ دەکەن.


NRT TV | کوردستان | لە هەرێم توشبوون بە کۆرۆنا کەمیکردووە\nلە هەرێم توشبوون بە کۆرۆنا کەمیکردووە\nبەگوێرەی راگەیەندراوەکەی ئەمڕۆ سێشەممەی وەزارەتی تەندروستی عێراق، لە ماوەی تەنها ٢٤ کاتژمێردا و لەپارێزگاکانی ناوەڕاست و باشور (چوار هەزار و ١٨١) کەس توشی ڤایرۆسی کۆرۆنا بوون، لەکاتێکدا لەماوەی تەنها ٢٤ کاتژمێردا لە تەواوی هەر سێ پارێزگاکە و هەردوو ئیدارەکانی راپەڕین و گەرمیان لە هەرێمی کوردستان ١٢٩) کەس توشی ڤایرۆسەکە بوون.\nوەزارەتی تەندروستی عێراق باسی لەوەشکردووە، تەنیا ئەمڕۆ سێشەممە لە پارێزگاکانی باشوور و ناوەڕاستی عێراق (١٦) کەس بەهۆی ڤایرۆسەکەوە گیانیان لەدەستداوە و لە هەر سێ پارێزگاکەی هەرێم و هەردوو ئیدارەکانی راپەڕین و گەرمیان (٢) کەس بەهۆی ڤایرۆسەکەوە گیانیان لەدەستداوە.\nئەمڕۆ، سێشممە، بەڕێوەبەری نەخۆشخانەی شار لە سلێمانی راگەیاند، سێ کەس بە گومانی توشبوونیان بە زنجیرەی نوێی ڤایرۆسی کۆرۆنا پشکنینیان بۆ کراوە و چاوەڕوانی ئەنجامی پشکنینەکان دەکەن.\nهاوکات، هەر دوو رۆژ لەمەوبەر، تەندروستی هەولێر رایگەیاند، نۆ حاڵەتی دیکەی توشبوون بە زنجیرەی نوێی کۆرۆنا، کە سەرجەمیان لە دانیشتووی پارێزگای هەولێرن، تۆمارکردووە.


پەنابەرێكی كورد پاڵێوراوە بۆ وەرگرتنی خەڵاتێكی ئەدەبی\n19/12/2018 09:50 AM\nماڵپەری ڕۆژنامەی زەئەیجی ئوسترالی ناوی ئەو نوسەرو ڕۆشنبیرانەی بڵاوكردەوە لە ئوسترالیا كە پاڵێوراون بۆ وەرگرتنی خەڵاتەكانی سەرۆك وەزیرانی ویلایەتی ڤیكتۆریای ئەو وڵاتە كە لەناویاندا ناوی پەنابەرێكی كورد هەیە.\nبەهرۆز بوچانی، ئەو پەنابەرە كوردەیە كە بە كتێبێك كە تێكەڵەیەكە لە چەندین ژانری ئەدەبی بەشداری كردووەو پاڵێوراوە بۆ یەكێك لەو خەڵاتانە.\nبەرهەمەكەی بوچانی كە بە ناونیشانی "هیچ هاوڕێیەكمان نیە جگە لە چیاكان" باس لە یادەوەرییەكانی خۆی دەكات لە سەرەتای ژیانییەوە هەتا ژیانی پڕ لە كارەساتی لە كەمپەكانی دوورگەی مانوس كە بۆ ماوەی چەندین ساڵە لەو دوورگەیە لەگەڵ سەدان پەنابەری تر دەستبەسەرن.\nبەهرۆز بوچانی لە بنەڕەتدا خەڵكی ڕۆژهەڵاتی كوردستانەو یەكێكە لەو پەنابەرانەی كە پێشتر ویستویانە بە قاچاخ و بە بەلەم ڕوو لە ئوسترالیا بكەن، بەڵام دەستگیركراون و ڕەوانەی كەمپەكانی دوورگەی ناورۆ و مانوسی پاپانیوگینیا كراون و بەپێی یاسا توندەكانی ئوسترالیا دژی كۆچبەرانی دەریایی نایاسایی هەرگیز مافی پەنابەرێتی لە ئوسترالیا وەرناگرن.\nخاك - هەژار تەها\nسەرچاوە: ماڵپەری ڕۆژنامەی زەئەیج


هێمن سەیدی: برینی فه‌ڵستین برینێکی ساڕیژ نه‌کراوه و تا چاره‌سه‌ر نه‌کرێت کاره‌ساتی گەورەی لێده‌که‌وێته‌وه\nی مانگی پـێنج ١٥, ٢٠١٨\nڕۆژی دووشەممە ئەمەریکا بە فەڕمی باڵیۆزخانەکەی لە تەل ئەڤیڤەوە گوازتەوە بۆ قودس لە کاتێکدا زۆرێک لە کۆمەڵگەی نێودەوڵەتی و فەڵەستینییەکان دژی ئەو هەنگاوەی ئەمەریکان.\nباڵیۆزخانەکە لەناو بینای کونسوڵخانەی ئەمەریکادا کار دەکات لە قودس، لە کاتێکدا گەڕانەکان دەست پێدەکەن بۆ دۆزینەوەی شوێنێکی گەورەتر.\nجێی ئاماژەیە ڕۆژی دووشەممە لە غەززە فەڵەستینییەکان خۆپیشاندانێکی بەرفراوانیان ئەنجامدا و پێکدادان ڕوویدا، بەهۆی ئەوەشەوە هێزەکانی ئیسڕائیل زیاتر لە 50 هاوڵاتی فەڵەستینیان کوشت و زیاتر له 2000 که‌سیش برینداربوون.\nڕەخنەگران ڕەخنەی توندیان لە هێزەکانی ئیسڕائیل گرتووە بەوەی فیشەکی ڕاستەقینە بەکاردەهێنن لەکاتێکدا ئیسڕائیل دەڵێت ئەوەی دەیکات پێویستە بۆ ئاسایش.\nئیسڕائیلییەکان هەموو قودس بە پایتەختی خۆیان دەزانن، لەکاتێکدا فەڵەستینیەکان ڕۆژهەڵاتی قودس بە پایتەختی دەوڵەتی داهاتووی فەڵەستین دەزانن.\nسەرۆکی ویلایەتە یەکگرتووەکانی ئەمەریکاش دەڵێت ئیسرائیل وڵاتێکی خاوەن سەروەری خۆیەتی بۆیە مافی خۆیەتی وەکو هەر وڵاتێکی دیکە شوێنی پایتەختی خۆی دەسـتنیشان بکات. گوتیشی ئەمڕۆ ئۆرشەلیم شوێنی حکومەت و پەرلەمان و دادگای باڵای ئیسرائیلە و ئۆفیسی سەرۆک وەزیری لێـیە.\nسەرۆک وەزیری ئیسرائیل ئەوپەڕی خۆشحاڵی خۆی و خەڵکی وڵاتەکەی دەربڕی بەبۆنەی گواستنەوەی باڵیۆزخانەی ئەمەریکا لە شاری تەل ئەڤیڤەوە بۆ ئۆرشەلیم و گوتی ئەمڕۆ ڕۆژێکی مەزنە.\nسەرۆکایەتی فەڕەنسا ڕایگەیاند سەرۆکی وڵاتەکە ئیمانوێل ماکرۆن سەرکۆنەی توندوتیژییەکانی غەززە دەکات و دەڵێت لە ڕۆژانی داهاتوودا قسە لەگەڵ هەموو لایەنە پەیوەندیدارەکاندا دەکات لە ناوچەکەدا.\nبەڕیتانیاش داوای لە ئیسڕائیل کرد دان بەخۆیدا بگرێت دوای ئەوەی هێزەکانی ئیسڕائیل دەیان خۆپیشاندەری فەڵەستینیان لەسەر سنووری کەرتی غەززە کوشت.\nله وتووێژ له‌گه‌ڵ به‌ڕێز هێمن سه‌یدی، لێکۆڵه‌ری سیاسی دانیشتووی له‌ندن، باسی ئەوە دەکەین کە گواستنه‌وه‌ی بالوێزخانه‌ی ئه‌مه‌ریکا بۆ قودس چ کاریگەریێکی له سه‌ر ئه‌گه‌ری ئاشتی نیوان فه‌ڵەستین و ئیسرائیل.